EU vojska, štednja i migraciona politika u fokusu debate kandidata za EP - European Western Balkans\nEU vojska, štednja i migraciona politika u fokusu debate kandidata za EP\nAutor Sofija Popović 07. 05. 2019.\nManfred Veber, Frans Timermans; Foto: Euronews / Screenshot\nFIRENCA – Evropska unija mora da bude jača nego ikada pre, jer prvi put u istoriji jedan američki predsednik misli da je slaba Evropa u interesu Amerike, poručeno je na debati vodećih kandidata na izborima za Evropski parlament, organizovanoj prošle nedelje, od strane Evropskog univerzitetskog instituta.\nIzbori će se održati u 28 zemalja članica EU (uključujući i Veliku Britaniju) od 23. do 26. maja.\nNa ovoj debati učestvovali su vodeći kandidati (tzv. špicenkandidati) četiri pro-evropske političke grupacije: Frans Timermans, ispred Partije evropskih socijalista, Ska Keler, jedna od vodećih kandidatkinja Evropskih Zelenih, Gaj Verhofštat, jedan od vodećih kandidata Saveza liberala i demokrata (ALDE) i Manfred Veber, vodeći kandidat ispred Evropske narodne partije.\nDebati nisu prisustvovali predstavnici drugih partija, uključujući i Evropu nacija i slobode (koju čine partije Marin Le Pen, Matea Salvinija i Gerta Vildersa) za koje se predviđa da će osvojiti najveći broj glasova u istoriji svog učešća na izborima za EP.\nVodeći kandidati su debatovali o najvažnijim temama koje će biti izazov budućoj Evropskoj komisiji, kao što su migrantska politika, bezbednost, evropska spoljna politika, klimatske promene i socio-ekonomske politike.\nUjedinjenje ALDE-a sa Makronom\nU svom uvodnom izlaganju Gaj Verhofštat najavio je da će nakon izbora ALDE grupa biti raspuštena, a da će se formirati nova politička grupacija, zajedno sa partijom Emanuela Makrona, dodajući da će to biti nova pro-evropska grupacija centra.\nOn je takođe branio odluku ALDE-a da na ove izbore ne izađe sa jednim vodećim kandidatom, već “timom za Evropu”, listom koja je sastavljena od ukupno sedam kandidata, kritikujući sadašnji sistem špicenkandidata kao nedovoljno demokratski.\n“Sistem špicenkandidata bi bio dobar kada bi svi građani mogli da glasaju za vodeće kandidate, to zahteva postojanje transnacionalnih lista, ali ta ideja je uništena 2014, kada je odlučeno da ovakav sistem traje do 2050”, rekao je Verhofštat, dodajući da se nada da će buduća Komisija možda reformisati ovakav sistem.\nDa li je Evropskoj uniji potrebna vojska?\nNajoštrija rasprava među kandidatima vodila se oko mogućnosti stvaranja stalne vojske EU. Manfred Veber i Gaj Verhofštat su se u načelu saglasili o potrebi formiranja stalne multinacionalne vojske.\n“Osnovna ideja EU jeste da više nikada ne ratujemo u Evropi. Danas je to nezamislivo, ali sa zajedničkom vojskom to bi bilo potpuno nezamislivo”, rekao je Veber, dodajući da bi EU trebalo da ima vrstu “evropskog FBI”.\nTimermans i Keler su se, sa druge strane, oštro usprotivili ideji stvaranja evropske vojske, uz napomenu da EU treba da se bavi većom integracijom u oblasti ekonomije, a ne vojske.\nPotpredsednik Evropske komisije izneo je da je zabrinjavajuće to što u čitavom zapadnom svetu iščezava srednja klasa, koja predstavlja osnovu za solidarnost.\n“Moramo voditi odgovornu fiskalnu politiku, moramo učiniti srednju klasu sigurnom”, dodajući da je kontradiktorno to što nemački političari žele evropsku vojsku, a ne žele evropsku fiskalnu politiku.\nSuspenzija Orbana i migrantsko pitanje\nVeber je takođe bio kritikovan zbog suspendovanja, ali ne i isključivanja, partije Fides i njenog lidera Viktora Orbana iz EPP-a. Član nemačke Hrišćansko-socijalne unije istakao je da je Orban suspendovan zbog neslaganja njegove politike sa politikom EPP, ali i da sve grupacije imaju slične probleme u svojim redovima.\n“Moramo da vodimo odgovornu migracionu politiku, ali je važno da uspostavimo bolju kontrolu na našim granicama, uz veću brigu za Afriku”, rekao je Veber, naglašavajući da bi bilo važno stvoriti specijalnog komesara koji bi se bavio problemima u Africi.\nPredstavnik ALDE-a istakao je važnost uspostavljanja jedinstvenog komunitarnog rešenja kada je u pitanju migraciona politika, dodajući da je migratska kriza nastala zbog nesposobnosti da se države članice odluče za jedinstven način regulisanja ovog pitanja.\nŠtednja, Bregzit i budućnost evropskog projekta\nPredmet debate su bile i oštre mere štednje koje EU sprovodi godinama.\n“Stroge mere štednje sprečavaju rast i razvoj”, rekla je vodeća kandidatkinja Zelenih Keler, optužujući Manfreda Vebera, čiji politički program po njenom mišljenju predstavlja sinonim za mere štednje, da popuštanje ovih mera predstavlja samo deo njegove predizborne kampanje, kako bi postao predsednik Komisije.\nSva četiri kandidata su se, međutim, saglasila o potrebi da se pooštre propisi o oporezivanju velikih evropskih kompanija.\n“Novi svetski poredak nije poredak nacionalnih država, to je poredak imperija, imperija poput Kine, Indije, SAD, Rusije”, rekao je Verhofštat, ističući da evropske zemlje mogu opstati samo u okviru jake EU.\nOn je izneo stav da je evropska javnost nakon Bregzita mnogo više pro-evropski nastrojena, jer nijedna država ne želi da ponovi grešku Britanije, ali da Evropska unija ima unutrašnje probleme i da se mora reformisati.\nO potrebi približavanja građanima EU, kao jedinim načinom na koji se može napraviti alternativa populistima, govorio je Manferd Veber, što je u skladu i sa njegovom dosadašnjom kampanjom.\nOn je istakao da građani moraju verovati Evropskoj uniji, a da je suština EU kompromis. “Mi u EPP-u želimo da pokažemo da EU nije daleko od njih, to je naša Evropa, u njoj se možemo osećati kao kod kuće”, zaključio je Veber.\n“Hajde da glasamo, uzimajući u obzir budućnost naše dece i unuka”, poručila je vodeća kandidatkinja Zelenih, pozivajući birače da razmislje o budućnosti mlađih generacija i onih koji još uvek nemaju pravo glasa, jer je to njihova budućnost.\nALDEFrans TimermansGaj VerhofštatIzbori za Evropski parlament 2019Manfred VeberSka Keler\nPolitiko: Poraz evropske diplomatije na berlinskom sastanku o Zapadnom Balkanu\nProširenje donosi korist obema stranama, ali reforme se nastavljaju i nakon pristupanja\nPobeda stranke Makrona prema 94 odsto prebrojanih glasova


Miloševićeva "naknada" za planiranje i izvršenje UBISTAVA bila je KOKAIN?\nČetvrtak, 19.07.2018 | 19:54\nZa sada je još neizvjesno da li će Milošević biti odmah izručen Crnoj Gori, ili će najprije pred kosovskim pravosuđem odgovarati zbog droge, oružja i lažnih dokumenata.\nDa postoje indicije da je osim u ubistvo Cetinjanina Radomira Đuričkovića u oktobru 2016. Milošević umiješan u još nekoliko zločina, i zvanično je saopšteno iz policije.\nNjegovo hapšenje uslijedilo je nakon dvomjesečnog operativnog rada, a u akciji koja je izvedena sa kosovskom policijom uhapšen je i 31-godišnji Nikšićanin Đorđe Pavićević, za kojim se tragalo od početka mjeseca, nakon što je pobjegao iz psihijatrijske bolnice u Dobroti.\nMilošević je prilikom hapšenja bio naoružan i kod sebe je imao lažna dokumenta. Vijesti saznaju da je njegov lažni kosovski identitet bio Miroslav Kostić, te da je prilikom hapšenja pružao otpor.


OTVOREN KONKURS FESTIVALA VIDEOMEDEJA ZA UMETNIKE I VOLONTERE (Rok: 15. jun 2020)\nNovi Sad - Međunarodni video festival Videomedeja će se održati u periodu od 8. do 10. oktobra na više lokacija u Novom Sadu. Svi ljubitelji video umetnosti će moći da uživaju u programskom delu festivala koji će i ove godine činiti najnovija i inovativna umetnička dela iz sveta savremene video umetnosti.\nKonkurs je otvoren od 1. aprila i trajaće do 15. juna 2020. godine, a prijave za volontiranje su otvorene do 1. septembra 2020. godine. Umetnik može da prijavi više radova.\nUdruženje za video umetnost Videomedeja traži nove umetničke radove iz sledećih kategorija i audio-vizuelnih medija:\nMedijski projekti: medijske instalacije, intervencije u izložbenom prostoru, napredne tehnologije u umetničkoj praksi, interaktivna umetnost u svim oblicima i formatima: robotski objekti, virtuelna stvarnost, net i projekti društvenih medija, audiovizuelni nastupi.\nMeđunarodni video festival Videomedeja je jedinstvena manifestacija koja već 24 godine okuplja značajne internacionalne i regionalne umetnike, ali i one koji do sada nisu imali priliku da budu vidljivi u ovoj praksi. Festival je do sada ugostio i predstavio veliki broj umetnika, kustosa, teoretičara, kritičara, medijskih aktivista i producenata, među kojma je i Marina Abramović, i formirao jednu od najvećih arhiva u Evropi, sa preko 5000 video radova iz čitavog sveta.\nOve godine će najkvalitetniji radovi biti prikazani u okviru programa festivala, kao i u okviru izložbe (instalacije).\nVažnost festivala su prepoznale mnoge institucije, kao što su Ministarstvo kulture i informisanja Republike Srbije, Pokrajinski sekretarijata za kulturu informisanje i odnose sa verskim zajednicama, gradska uprava za kulturu grada Novog Sada, kao i mnogobrojne institucija i organizacija u zemlji i inostranstvu sa kojima je uspostavljena dugogodišnja saradnja.\nViše informacija o festivalu zainteresovani mogu da pronađu na http://videomedeja.org/


Osnovana ženska parlamentarna mreža — Centar Modernih Veština\nCentar Modernih VeštinaŽenska pravaNovostiOsnovana ženska parlamentarna mreža\nOsnovana ženska parlamentarna mreža\nU Beogradu je 14.2.2013 prezentovana Ženska parlamentarna mreža koju čine sve poslanice u Narodnoj skupštini Republike Srbije. Ona će funkcionisati kao neformalna grupa u kojoj dobrovoljno učestvuju sve poslanice srpskog parlamenta. Ženska parlamentarna mreža ubuduće će raditi na nadzoru primene postojećih zakonskih rešenja u oblasti zdravlja i obrazovanja žena, borbe protiv nasilja nad ženama i ekonomskog osnaživanja žena. Među prvim aktivnostima mreže planirana je promena zakona, koji propisuje da krivično delo seksualnog zlostavljanja nad maloletnicama zastareva nakon šest godina. Za prvu koordinatorku mreže izabrana je poslanica Srpske napredne stranke, Marija Obradović.\nPoodršku radu grupe dali su predsednik skupštine Nebojša Stefanović, Beogradski fond za političku izuzetnost i generalna sekretarka skupštine Jana Ljubičić.\nCentar modernih veština, zalažući se već godinama za veću ulogu i prisustvo žena u Narodnoj skupštini daje iskrenu podršku Ženskoj parlamentarnoj mreži. Podsećamo da je skoro u Bosni i Hercegovini organizovana slična grupa parlamentarki.\nTanjugov video materijal možete pogledati ovde.\n08/07/2014 u 08:53\nDa li zenska parlamentarna mreza moze da pomogne Srpkinji koja je udata i zivi u Crnoj Gori ?Naime nalazi se u sigurnoj kuci ,ali joj sud nije dozvolio ( dodelio)privremenu meru kako bi mogla da dodje u Srbiju kod roditelja.Mislimo da bi doazak u Srbiju bio doba za dete.Ili ako mozete da nas uputite kome da se obratimo.\n08/07/2014 u 09:16\nNaš predlog je Ambasadi Srbije u CG. Ova oblast nije nešto čime se mi bavimo kao organizacija a sumnjam da bi i ŽPM bila od koristi jer to nije u njihovoj nadležnosti. Iako Vam verujemo da bi za dete i nju dolazak u SR bio najbolji, nažalost zakoni su tu jasni, bez odluke suda ili saglasnosti oca ne može da izvede dete iz zemlje. Još jednom, pokušajte da se posavetujete u Ambasadi, sigurno su upućeniji od nas


Republički fond za zdravstveno osiguranje je, nakon okončanja projekta zamene zdravstvenih knjižica zdravstvenim karticama, pristupio realizaciji projekta automatske overe zdravstvenih kartica.\nAutomatska overa predstavlja overu zdravstvenih kartica elektronskim putem, za sva osigurana lica za koje je, prema podacima dobijenim iz Poreske uprave, uplaćen dospeli doprinos za obavezno zdravstveno osiguranje. Poslodavac nema obavezu podnošenja zahteva za overu zdravstvenih kartica, jer se overa vrši automatski na osnovu podataka o plaćenim doprinosima za obavezno zdravstveno osiguranje.\nAutomatska overa zdravstvenih kartica predstavlja komforniji i jednostavniji način overe isprava o osiguranju, s obzirom da nije potrebno da poslodavac dolazi na šalter i dostavlja različitu dokumentaciju. Overa se vrši automatski, samo na osnovu podatka da je dospeli doprinos plaćen, što predstavlja veliko rasterećenje kako za poslodavce, tako i za osigurana lica i za zaposlene u Republičkom fondu, jer se kompletna procedura obavlja na Portalu Centralnog registra obaveznog socijanog osiguranja, bez čekanja u redovima.\nPodatak o izvršenoj overi, poslodavcima je dostupan na Portalu Centralnog registra obaveznog socijalnog osiguranja. Poslodavci koji se do sada nisu registrovali na Portalu Centralnog registra, biće u obavezi da se registruju.\nPrvi preduslov za automatsku overu zdravstvenih kartica je da poslodavac podnosi prijave zaposlenih i radno angažovanih lica na obavezno socijalno osiguranje na Portalu Centralnog registra obaveznog socijalnog osiguranja, što od 2013. godine predstavlja zakonsku obavezu za sve poslodavce. Nakon što ovlašćeno lice poslodavca, za zaposlenog ili člana njegove porodice izvrši prijavu na obavezno socijalno osiguranje na Portalu Centralnog registra, narednog dana od dana prijave vidljiva je overa zdravstvene kartice. Aktivnost poslodavca u vezi prijave i overe zdravstvene kartice je ovim završena. Podaci o overenim karticama zaposlenih i članova njihovih porodica dostupni su poslodavcima na portalu Centralnog registra.\nNarednog dana podaci o overi zdravstvenih kartica su dostupni i svim zdravstvenim ustanovama sa kojima Republički fond ima zaključen Ugovor o korišćenju podataka putem web servisa, a u cilju ostvarivanja prava iz obaveznog zdravstvenog osiguranja.\nDrugi preduslov za automatsku overu zdravstvenih kartica je izmiren dospeli doprinos za obavezno zdravstveno osiguranje od strane poslodavca, tj. overa će se vršiti za zaposlene, odnosno angažovane kod poslodavaca koji, prema podacima Poreske uprave, redovno izmiruju doprinose za obavezno zdravstveno osiguranje.\nPored automatske overe zdravstvenih kartica za zaposlene kod poslodavaca i članove njihovih porodica, overa će se vršiti i za korisnike penzije po domaćim propisima, korisnike novčane naknade preko Nacionalne službe za zapošljavanje i članove njihovih porodica, kao i za osiguranike u smislu člana 22. Zakona o zdravstvenom osiguranju za koje nije propisano da prilikom svake overe dostave dokaze o podacima o kojima se ne vodi službena evidencije (npr. dokaz o cenzusu i slično). To znači da će se na ovaj način vršiti overa zdravstvenih kartica za sledeće kategorije osiguranika: decu do navršenih 18 godina života, školsku decu i studente do kraja propisanog školovanja, a najkasnije do 26 godina, ako su na školovanju, lica starija od 65 godina života, rome, monahe i monahinje i žrtve nasilja.\nZa navedene kategorije osiguranika Republički fond će overu izvršiti samo na osnovu prijave na obavezno socijalno osiguranje i podataka dobijenih od Centralnog registra. Novina je što nakon ostvarivanja prava na penziju, odnosno novčanu naknadu, navedene kategorije osiguranika nemaju obavezu dolaska na šalter radi overe zdravstvene kartice.\nAutomatska overa zdravstvenih kartica trenutno nije moguća za osiguranike samostalnih delatnosti, kao i za osiguranike poljoprivrednike i članove njihovih porodica. Ovim kategorijama osiguranih lica overa će se vršiti na šalteru filijale, odnosno ispostave na osnovu dokaza pribavljenih službenim putem u skladu sa Zakonom o opštem upravnom postupku, odnosno na osnovu potvrde Poreske uprave o izmirenom doprinosu za obavezno zdravstveno osiguranje.\nAutomatska overa nije moguća ni za decu stariju od 18 godina koja su na školovanju i studente do 26 godina koji su osigurani kao članovi porodice. Ovim kategorijama osiguranih lica overa će se vršiti na šalteru filijale, odnosno ispostave na osnovu potvrde o školovanju, u skladu sa Pravilnikom o ispravi o zdravstvenom osiguranju i posebnoj ispravi za korišćenje zdravstvene zaštite.\n(Izvor: Sajt RFZO)\n06.12 Ciljane finansijske sankcije - pretraživač označenih lica\n06.12 Danas je krajnji rok za JLS da donesu akte u skladu sa novinama u Zakonu o prevozu putnika u drumskom saobraćaju\n30.11 Novi priručnik u izdanju Rezon Media Grup\n29.11 Sadržaj broja 159. časopisa Računovodstvo i porezi (DECEMBAR 2018.)\n21.11 Iduće nedelje u Skupštini izmene seta poreskih zakona uz usvojen Predlog budžeta za 2019. god.\n21.11 Izmena na listi sankcija prema Rezolucijama 1267,1989 i 2253 od 19.11.2018. god.\n15.11 Novi MSFI za MSP u primeni od finansijskih izveštaja koji se sastavljaju na dan 31.12.2019. god.\n08.11 Referentna kamatna stopa i dalje na nivou od 3%\n06.11 Ukinuta preferencijalna prednost u odnosu na države članice EU\n05.11 Putem elektronskih servisa PU podneto više od 25 miliona elektronskih poreskih prijava


Uhapšeni zbog Internet kladionica Uhapšeni zbog Internet kladionica – Personal magazin\nU prvoj akciji razotkrivanja neovlašćenog organizovanja igara na sreću – klađenja putem interneta uhapšeni su Đorđe Đokić (35), diplomirani matematičar iz Kragujevca, i njegov sugrađanin Dušan Jagličić (35), diplomirani inženjer.…\nU prvoj akciji razotkrivanja neovlašćenog organizovanja igara na sreću – klađenja putem interneta uhapšeni su Đorđe Đokić (35), diplomirani matematičar iz Kragujevca, i njegov sugrađanin Dušan Jagličić (35), diplomirani inženjer. Oni se terete i za pranje novca, a prema navodima policije, ovakvim načinom klađenja zaradili su 550.000 evra.\nPrema saznanjima „Blica“, još nekoliko osoba je radilo s uhapšenima i radi se na njihovoj identifikaciji i privođenju.\nNa bankarskim računima uhapšenih je blokirano oko 60.000 evra, a zaplenjeno je i 11 računara, dva automobila, dokumentacija koja se odnosi na uplate deviznog novca iz inostranstva i drugo.\n– Iako nisu imali odobrenje za organizovanje igara na sreću iz nadležne uprave u Ministarstvu finansija, osumnjičeni su 1. marta 2005. godine registrovali dva internet domena za klađenje, www.kladioničar.com i www.freebetting.net. U svetu je poznat sajt za kladioce www.frebetting.com i pretpostavljamo da su sličnim imenom želeli da privuku kladioce. Na ovim sajtovima su omogućili kladiocima da izvrše onlajn klađenje na fudbalskim, košarkaškim, teniskim i mečevima američkog fudbala – kaže sagovornik „Blica“ blizak istrazi.\nServeri www.kladioničar.com i www.freebetting.net su u inostranstvu i oni su plaćali zakup ovih servera, pa su imali hiperlinkove na velike kladioničarske ponude koje oni nude.\n– Kladioci su, preko linkova na ovim sajtovima, otvarali naloge na raznim internet kladionicama. Posle toga su platnim karticama „visa elektron“, „dinacard“, „visa“, „visa virtunion“ uplaćivali depozit na osnovu kojih su se kladili na utakmice koje su u ponudi internet kladionica. Nakon uplate depozita kladilac je birao na koje utakmice želi da se kladi i polagao opkladu sa depozita koji je ostavio na svom nalogu. Nakon toga na njegov nalog je uplaćivan novac ukoliko je „pogodio rezultat“ sportskog događaja – navodi naš sagovornik.\nNaš sagovornik napominje da su osumnjičeni takođe naplaćivali novac od velikih kladioničara, jer su im upućivali one manje. Osumnjičenima je uplata išla na račune, tekuće i devizne, u sedam banaka u Srbiji, a sa računa nekoliko of-šor kompanija i nekih od najpoznatijih svetskih kladionica „Eurobet“, „Bet at home“, „Moneybookers“… Izvesnu novčanu sumu su oročili na računima, dok su ostatak potrošili, ali i investirali u posao.\n– Uprava za sprečavanje pranja novca na njihovim računima otkrila je veće sume novca i tada je počela istraga – kaže naš sagovornik.\nAkciju su sproveli Služba za borbu protiv organizovanog kriminala, Policijska uprava u Kragujevcu i Više javno tužilaštvo u Beogradu – Odeljenje za borbu protiv visokotehnološkog kriminala. Istraga o uplatama i trošenju novca se nastavlja, a policija najavljuje da nastavlja rad na otkrivanju internet sajtova preko kojih se obavljaju nelegalna klađenja. (saopštenje MUP-a)\nUhapšeni zbog Internet kladionica was last modified: February 25th, 2010 by Redakcija\ninternet kladionicaklađenje putem interneta\nUltratanki fleš drajv Apacer Handy Steno AH110


Sirijska opozicija odustala od pregovora – Minber\ntra. 18, 2016 at 10:10 pm\nPosrednik UN-a za Siriju Staffan de Mistura u ponedjeljak je saopćio kako vodeća sirijska opozicija neće više učestvovati u mirovnim pregovorima u sjedištu UN-a u Ženevi u znak protesta protiv pogoršavanja stanja na terenu, ali kako će ostati u tom švicarskom gradu na neformalnim razgovorima, prenose agencije.\nDe Mistura je kazao kako je jaz između Visokog odbora za pregovore (HNC) i sirijske Vlade i dalje „veliki“, mada obje strane govore o političkoj tranziciji.\n„U petak ćemo, nakon što smo saznali stajališta svih uključenih strana, razmotriti sve što je do sada postignuto i tada odlučiti kako i kada krenuti naprijed u vezi nastavka niza rasprava kako bi se fokusirali na političku tranziciju“, kazao je.\nRanije je HNC optužio UN za pristranost u korist predsjednika Bashara al-Assada, navodeći također kako su pobunjeničke grupe pokrenule novu ofanzivu na vladine snage.\nOpozicioni koordinator na pregovorima u Ženevi Riad Hijab je ranije izjavio kako je neprihvatljivo nastaviti pregovore ukoliko Vlada i njeni saveznici i dalje nastavljaju s opsadama i bombardiranjima civilnih područja.\n„HNC smatra kako bi nastavak pregovora u datim uvjetima samo povećao patnje našeg naroda. Odluka je da se pregovori odgode, a ne suspendiraju ili da se povučemo. To je prilika za primjenu rezolucije 2254 Vijeća sigurnosti UN-a i da se odgovori na glavno pitanje u vezi formiranja vladajućeg tijela u državi u kojem nema uloge za Bashara al-Assada“, navodi se u dokumentu koji je agencija Reuters dobila na uvid.\nObje strane optužuju jedna drugu za kršenje dogovora o primirju postignutog 27. februara a u koji nije uključena oružana grupa Islamska država Irak i Levant (ISIL), kao ni Front Al-Nusra, ogranak Al-Kaide.\nFrancuski predsjednik Francois Hollande je zabrinut da bi međusirijski mirovni pregovori mogli propasti, te pozvao ključne aktere u sukobu da izvrše pritisak kako bi se poboljšali izgledi za političku tranziciju.\n„Naša najveća briga je da bi pregovori mogli zakočiti ili propasti“, rekao je Hollande tokom državne posjete Egiptu.\nOn je naglasio kako se mora učiniti sve kako bi se održalo primirje, te kako svi akteri moraju izvršiti neophodan pritisak kako bi tranzicija imala perspektivu.\nPUTIN I OBAMA DOGOVORILI SARADNJU U SIRIJI\nRuski predsjednik Vladimir Putin i predsjednik SAD Barack Obama dogovorili su se da pomognu u omogućavanju prekida neprijateljstava u Siriji, saopćeno je danas iz Kremlja.\nU saopćenju iz Kremlja se navodi kako je, tokom telefonskog razgovora dvojice lidera, Putin istakao potrebu za odvajanjem umjerene sirijske opozicije od ISIL-a i Fronta Al-Nusra, kao i potrebu za zatvaranjem sirijsko-turske granice.\nRusija je više puta postavljala pitanje granice, preko koje su, kako Moskva tvrdi, militanti prelazili iz Turske u Siriju.\nMerkel: Muslimani poštuju Ustav Njemačke


Nedovoljan broj radnika koji zadovoljavaju potrebe poslodavaca i nepovoljna struktura onih koji se nalaze na evidenciji Nacionalne službe za zapošljavanje biće sve izraženiji problem u opštini Aranđelovac.\n“Ne možemo da budemo isključivi i ne možemo da budemo zatvoreni, ali postoje neke stvari koje će biti malo diskutabilne, a to je da će biti mnogo radne snage koja će se uvoziti iz raznih zemalja. Nije dobro da imamo na birou negde oko 3.500 nezaposlenih, ali struktura je takva da mladih starosti do 30 godina starosti imamo samo 100, 200 muškaraca i negde oko 200, 300 žena, što je jako mali broj”, istakao je predsednik opštine Aranđelovac, a preneli su mediji.\n“Posledica svega toga je da s jedne strane imate lošu strukturu na evidenciji Nacionalne službe za zapošljavanje, a sa druge strane, nemate dovoljno radnika, i to dovodi do toga da imamo najave nekih privrednika da će biti uvoza radnika iz Šri Lanke, iz Nepala, iz Indije, to je nešto što je neminovno”, zaključio je Radović.\nBojan Radović, predsednik opštine Aranđelovac ” Pored 3000 nezaposlenih, od kojih samo 100 odgovara, postoje najave da će da se uvoze radnici iz Šri Lanke, Nepala i Indije ”\nUkoliko imate minut i po vremena, bolje viceve danas nećete da čujete, ovo je bolje nego AV 😂 pic.twitter.com/GvNy76GLfQ\n— Milorad Savic (@MiloradSavic16) November 4, 2021\nRadnici se u Srbiji “kradu od firme do firme” i to za 100 EUR više\n04/06/2021 | 16:17\nBiznismen nudi MILION USD onome ko odgovori na OVO PITANJE\nPoreska o prijavljenom POSLOVNOM PROSTORU: Niz propusta i nepravilnosti


29/03/2020 - Dnevnik Juga\nHome / 2020 / март / 29\nSrdjan Stamenkovic 29/03/2020\tDRUŠTVO, EKONOMIJA, Leskovac 2\nJedan od nacenjenijih privrednika sa juga Srbije, vlasnik Motela Predejane Dragan Pavlović (1963.) preminuo je danas u Kliničkom centru u Nišu, potvrđeno je Dnevniku Juga u krugovima biliskim njegovoj porodici. Pavlović je pre nekoliko dana primljen u Klinički centar u Nišu zbog zdravstvenih problema, ali su porodica i prijatelji verovali …\nDnevnik Juga 29/03/2020\tDRUŠTVO, Korona Virus, Medvedja 0\nZamenik komandanta Štaba za vanredne situacije opštine Medveđa, Goran Ivanović je za dane vikenda obišao mesne zajednice Svirce, Grbavce, Sijarinu, Ravnu Banju, Staru Banju i Retkocer i tom prilikom podelio pakete pomoći najugroženijima. U većini ovih mesnih zajednica pored srpskog, živi i albansko stanovništvo kojima je uručena pomoć. Volonteri Opštine …\nU Srbiji potvrđena 82 nova slučaja Korona virusa, ukupno obolela 741 osoba – Do sada umrlo 13 ljudi\nSrdjan Stamenkovic 29/03/2020\tDRUŠTVO, Korona Virus, Leskovac 0\nU Republici Srbiji je do 15 časova 29. marta 2020. godine registrovan ukupno 741 potvrđen slučaj COVID 19. Od poslednjeg izveštaja do 15 časova testirani su uzorci 376 osoba od kojih je 82 pozitivno i 294 negativno na novi korona virus. Do 15 časova, 27. marta 2020.godine, u nacionalnoj referentnoj …\nNajnoviji podaci objavljeni na sajti Covid19 govore da je broj osoba u samoizolaciji u Jablaničkom okrugu povećan za 68. U Leskovcu je u samoizolaciji 1.198 ljudi, u Vlasotincu 156, Lebanu 151, Medveđi 56, Bojniku 46 i Crnoj Travi 1 osoba. Podaci koji su dostupni odnose se na podatke obrađene do …


Uskoro akcioni plan zapošljavanja - East Side portal\nObjavljeno: 03. februar 2018.\nFormirana komisija za izradu Lokalnog akcionog plana zapošljavanja. Na čelu komisije biće koordinator Miloje Banković.\nFoto: Arhiva EastSide\nZadatak ovog tela biće da izradi nacrt Lokalnog akcionog plana zapošljavanja na teritoriji opštine Negotin u 2018. godini u skladu sa Nacionalnom strategijom zapošljavanja do 2020. godine i Nacionalnim akcionim planom za zapošljavanje za 2018. godinu.\nPored izrade nacrta strategije zapošljavanja Komisija ima zadatak da pribavi stručno mišljenje o planu od Lokalnog saveta za zapošljavanje i predlog uputi Veću i predsedniku Opštine, kako bi on bio usvojen u Skupštini.\nekonomija\tNegotin\tkomisija\n01 # laza spijun 12-02-2018 15:50\novaj ima 2 stana i 2 kola\n012 # np 05-02-2018 20:08\novi nemaju čak ni smisao za humor\n114 # Don 03-02-2018 21:42\nZagrcnuo sam se od ideje do realizacije .Da nije smesno bilo bi barem zalosno.Kakav plan zaposljavanja kakvi bakraci ,gde da se zaposle ljudi u Eliksir da gutaju prasinu ili u opstinu ako su kadrovi SNS.Za to postoji plan ,sta ce da pise ako zelite poso postanite clan SNS.To je akcioni plan,a radioonica je lepljene plakata i deljenje banera po pijaci i centru grada.\n114 # ljubisa 03-02-2018 19:27\notvorili ste neku fabriku pa imate strategiju zaposljavanja????????????????!!


Vesti online / Vesti / Društvo / Nove stranice u razvoju srpske prestonice - Belgrade Waterfront nastavlja da najkvalitetnijom gradnjom ulepšava prostor kraj Save\nNove stranice u razvoju srpske prestonice - Belgrade Waterfront nastavlja da najkvalitetnijom gradnjom ulepšava prostor kraj Save\n"U inostranstvu sam proveo više od 18 godina i u Beograd sam se vratio jer sam shvatio da je ovo ne samo jedan od najlepših gradova na svetu, već i grad koji ima veliki potencijal. Rad na ovom projektu vidim upravo kao jedan od načina da taj potencijal i ostvarimo."\nOvim rečima je Nikola Nedeljković, generalni direktor kompanije Belgrade Waterfront, pre četiri godine odgovorio na pitanje zašto veruje u razvoj srpske prestonice, kao i u kompaniju na čijem je čelu, a koja transformiše nekada zapušten prostor na obali Save u novi urbani centar grada. Danas, nove stranice u građevinskom, turističkom i ekonomskom razvoju Beograda ispisuju se brže nego ikada, sa Belgrade Waterfront-om kao jednim od centralnih urbanističkih projekata i uzorom u kvalitetu gradnje.\nNakon otvaranja prve zgrade u okviru projekta i useljenja prvih stanara u BW Residences, kao i lansiranja nekoliko novih stambenih zgrada - BW Metropolitan, BW Magnolia, BW Arcadia i BW Aurora - kao sledeći značajan korak u razvoju ove jedinstvene celine na obali istakao se izbor italijanskog građevinskog giganta Pizzarotti za glavnog izvođača za Kulu Beograd, kao i srpske kompanije Gradina koja izvodi glavne radove na BW Galeriji.\nOsim maloprodajnih objekata sa brendovima koje još nismo imali priliku da vidimo u Srbiji, BW Galerija će ponuditi i veliki bioskop sa više sala, raznovrsne prostore za rekreaciju i razonodu, kao i brojne kafiće, restorane i mesta za okupljanje. Sama veličina objekta dovoljna je da se pretpostavi i razume njegov značaj - ovaj šoping mol prostiraće se na ukupnoj površini od 300.000 kvadratnih metara, uključujući nadzemnu površinu od čak 143.000 kvadratnih metara!


Vlada FBiH: Ove godine bez prodaje telekom operatera – Haber.ba\nTokom 2018. godine neće biti privatizovani telekom operateri u Federaciji BiH, javlja Anadolu Agency (AA).\nVlada Federacije BiH je danas usvojila Plan i program rada Agencije za privatizaciju FBiH za ovu godinu u kojem nije predviđena privatizacija telekom operatera u većinskom vlasništvu FBiH, BH Telecoma i HT-a Mostar.\nInformacije koje su se pojavile u medijskom prostoru vezano za dubinsku analizu kao isključivi instrument prodaje telekoma su, stoga, isključivo spekulativne prirode, rečeno je na sjednici federalne Vlade, prenio je Ured za informisanje Vlade FBiH.\n“Da bi uopšte bilo pristupljeno privatizaciji bilo kojeg privrednog društva, moraju postojati pravni i formalni preduslovi za to, a prvi i osnovni jeste da je takva privatizacija predviđena Planom privatizacije, što za telekome definitivno nije slučaj“, saopšteno je iz tog ureda.\nPremijer FBiH Fadil Novalić je na današnjoj sjednici informisao federalnu Vladu o aktivnostima vezanim za dubinsku analizu telekom operatera, čiji je cilj da procijeni poslovni potencijal ovih kompanija, te da Vladi, kao njihovom većinskom vlasniku osigura kvalitetne informacije za donošenje odluka.\nProjektnim zadatkom je predviđeno da izvještaj predloži preporuke za poboljšanje poslovanja, što može uključivati različite opcije – od restrukturisanja, poboljšanja produktivnosti, poboljšanja korporativnog upravljanja, itd…\nTeme:prodaja, telekom operateri, Vlada FBiH


Akcija "Naš Beograd" okupila 350 volontera - BKTVNews\nAkcija "Naš Beograd" okupila 350 volontera\n09. Jun 2018. u 11:29\nGodišnja volonterska akcija "Naš Beograd" organizovana je danas 10. put u glavnom gradu i u njoj učestvuje 350 volontera iz 11 kompanija, koji će na 12 lokacija raditi za javno dobro.\nU akciji učestvuje sedam partnerskih organizacija, kao i ambasador SAD Kajl Skot sa zaposlenima iz ambasade te zemlje i šef Delegacije EU u Srbiji Sem Fabrici sa svojim timom.\nNa otvaranju akcije, na platou ispred Filozofskog fakulteta, organizovano je sakupljana pomoći za beskućnike.\nAmbasador Skot je poručio da svi koji volontiraju tako pokazuju koliko vole svoj gad i koliko žele da ga sačuvaju.\nRekao je da je duh volonterizma u SAD veoma izražen i da su počeli da ga grade i u Srbiji i podsetio je na američki izreku ''cvetaj gde si posađen''.\n"I mi u ambasadi SAD volimo Beograd i želimo da bude bolje mesto za našu decu. To je i naš grad. Učešćem u akciji pokazujete da ste spremni da žrtvujete jedan dan i ulepšate Beograd", poručio je Skot.\nSkot će danas volontirati sa zaposlenima ambasade SAD u Osnovnoj školi za slabovide "Dragana Kovačević" u Šafarikovoj ulici.\nFabrici je rekao da je nepunih godinu dana u Beogradu, ali da je želeo da učestvuje sa svojom porodicom u volonterskoj akciji "Naš Beograd" i podsetio da EU u njoj već tradicionalno učestvuje.\n"U zajednici mnogo primate i zato treba i vi njoj nešto da date", poručio je Fabrici.\nOn je kazao da će sa svojim timom volontirati u Zemunu zajedno sa nevladinom organizacijom Evo ruka za pomoć deci sa invaliditetom, tako što će pomagati u tradicionalnoj pripremi džema od jagoda.\nAkcija je tradicionalno okupila timove iz društveno odgovornih kompanija, koji su još jednom svojim volonterskim angažmanom pomogli poboljšanje svoje lokalne zajednice.\nPredsednik Foruma za odgovorno poslovanje i generalni direktor Vip mobajla Dejan Turk je rekao da se ta akcija održava 10. put i da je u njoj do sada učestvovalo oko 3.500 zaposlenih iz više od 30 kompanija.\nTagovi: naš beograd, volonterska akcija, volonteri,\nDete (5) upalo u šahtu na Zrenjaninskom putu, motociklista oboren u Bulevaru kralja Aleksandra


LEKARSKI DEO TIMA NE PODRŽAVA OTVARANJE VRTIĆA PRE 1. JUNA\nTeretane i saloni moraju ili da rade ili da se zatvore zauvek\nEpidemiolog Predrag Kon izjavio je da lekarski deo tima nije za otvaranje vrtića i škola pre 1. juna.\n- To nećemo moći da podržimo, jer je tu moguće širenje - rekao je Kon.\n- Kada me pitate kako otvaramo teretane i salone, pa drugo rešenje postoji, a to je da budu trajno zatvoreni. Oni jednostavno moraju ili da rade ili da napuste svoj posao - dodao je Kon i podsetio da mere i preporuke koje fitnes centri i frizerski saloni moraju da uvode.\nJedna od njih je jedan čovek na 10 kvadratnih metara, drugo da sve bude zakazano. Tu će biti i označena mesta za određene sprave, "mora da postoje i dezo barijere i tako dalje, brojne stvari koje moraju vrlo jasno da budu označeni".\nOn je podsetio da je Gradski zavod za javno zdravlje sve te preporuke pripremio za preduzeća i uskoro će biti objavljene.\nOdgovarajući na pitanje novinara da li u Zabeli ima zaraženih, epidemiolog Kon je rekao da nema tu informaciju.


Rekonstrukcija puteva širom Obrenovca\nRekonstrukcija puteva širom Obrenovca\nPredstavnici Gradske opštine Obrenovac obišli su radove u Jasenku i Piromanu\nPovoljni vremenski uslovi pokrenuli su radove na rekonstrukciji puteva širom opštine Obrenovac. U Mesnoj zajednici Piroman izvode se radovi na rekonstrukciji dva kilometra puta koji vodi od Mesne zajednice Piroman do Kopova, a u Jasenku ekipe "Srem puta" uređuju 1.500 metara puta prema Vraniću.\nMirković Dragan, predsednik Saveta mesne zajednice Piroman, rekao je da je put izgrađen pre 35 godina i da je povremeno krpljen. On navodi i da je za ovu godinu planirano da se uradi deo puta u Veprovici i u Kesovićima. Mirković ističe da se meštani najviše raduju najavljenim radovima na izgradnji vodovodne mreže u ovoj mesnoj zajednici.\nTokom obilaska radova, predsednik Gradske opštine Obrenovac Miroslav Čučković je kazao da se u sklopu ovih radova izvodi i rekonstrukcija puta u Ratarima, puta u Mislođinu kod igrališta na putu za Draževac, kao i totalna rekonstrukcija četiri kilometra puta kroz Duboko, od Ulice Palih boraca u Maloj Moštanici do silaska na Obrenovački put.\n"Nećemo se ovde zaustaviti dok ne dođemo do poslednjeg kvadratnog metra asfalta koji treba da se izgradi ili da se rekonstruiše", naglasio je Čučković i najavio da će uskoro krenuti radovi na totalnoj rekonstrukciji trotoara u Ulici Ace Simovića.\nRadovan Manojlović, pomoćnik predsednika gradske opštine Obrenovac, izjavio je da se paralelno sa radovima na lokalnim putevima u opštini Obrenovac, planiraju radovi na nekategorisanim putevima na teritorijama mesnih zajednica.\nPredsednik Skupštine GO Obrenovac, Mirko Vranešević obišao je radove u Jasenku i tom prilikom istakao da je deonica puta koja se rekonstruiše opterećena zato što predstavlja glavni pravac Jasenčana sa Obrenovcem i dalje ka Beogradu.\n"Ovde prolazi linija gradskog prevoza koja vozi direktno za Beograd. Nakon završetka radova, insistiraćemo da “Beograd put” vrati horizontalnu signalizaciju, kako bi se ograničenja brzine poštovala", rekao je Vranešević.\nDobrivoje Radosavljević, predsednik Saveta mesne zajednice Jasenak, podsetio je da je u saradnji sa Gradskom opštinom Obrenovac došlo do realizacije rekonstrukcije dva kraka puta, put L-2004 i L-2005 u dužini od 1500 metara.\n"Nakon ovoga planirani su radovi na putu L-2038 za Šumadiju. Kada se radovi završe u planu je krpljenje rupa na sve tri deonice, tako da se time ciklus rekonstrukcije puteva u Jasenku završava", dodao je Radosavljević.\nKada vremenski uslovi budu dozvolili, Javno preduzeće za izgradnju Obrenovca krenuće sa nasipanjem nekategorisanih puteva struganim asfaltom na već pripremljenoj podlozi.


Liht: EU jedini izbor za opstanak Srbije - 14.06.2016, Sputnik Srbija\nSrbiji će jedino priključenje Evropskoj uniji obezbediti opstanak, uverena je direktorka Fonda za političku izuzetnost Sonja Liht. 14.06.2016, Sputnik Srbija\nanalize i mišljenja, intervjui, srbija, sonja liht, evropska unija (eu)\n14:46 14.06.2016 (Osveženo: 15:18 16.06.2016)\n© Tanjug / DRAGAN KUJUNDZIC/Sonja Liht\nSrbiji će jedino priključenje Evropskoj uniji obezbediti opstanak, uverena je direktorka Fonda za političku izuzetnost Sonja Liht.\nLihtova kaže da Srbija jednostavno mora da se opredeli za „ono što će joj obezbediti da se izvuče iz poluperifernog položaja koji, u velikim turbulencijama kao što su ove u kojima živi ceo svet, može da bude veoma opasan po sam naš opstanak“.\n„Ja lično verujem da je takva mogućnost isključivo u našem priključivanju ’evropskom vozu‘“, kaže Lihtova i objašnjava da to nije savršen izbor, ali da je daleko manja opasnost od gubljenja sebe unutar Unije, gde, kako navodi, „svi sede za istim stolom i imaju svoj glas, od bilo koje druge integracije, ako nam je iko ponudi“.\nDodaje i da treba istovremeno održati dobre odnose sa Rusijom, te da i mnoge članice EU sarađuju s Rusijom i to bez obzira na sadašnje ozbiljne nesuglasice, pri čemu su i jedna i druga strana svesne da je ta saradnja na dugi rok neizbežna.\n„Dakle, ne verujem da ćemo mi biti prinuđeni da biramo, a i uverena sam da treći put, odnosno put koji bi nas vodio van Evrope, kojoj geografski, istorijski i kulturno već pripadamo, nije moguć“, smatra Lihtova.\nNe poriče da se Evropa suočava s ozbiljnim problemima, kako primećuje, možda i najozbiljnijim od svog nastanka. To je pre svega, kako objašnjava, jer se transformacija EU iz ekonomske u političku zajednicu može posmatrati i kao najsloženiji projekat te vrste u novijoj istoriji.\nIstovremeno, podseća Lihtova, ne treba zaboraviti da je raspad te zajednice već prognoziran, na primer kad je uvođena zajednička moneta.\nKonstatuje, međutim, da je EU i dalje ekonomski najmoćnija sila na svetu.\n„I 2004, kada je proširena pristupanjem deset novih članica, opet su joj predviđali skori kraj. Sada je na redu ’bregzit‘“, rekla je Lihtova u intervjuu za „Ekspres“.\nNe veruje ipak da će Velika Britanija napustiti zajednicu, prosto jer je uverena da će prevladati razum, a upitana koga bi Srbiji izabrala za tutora, ili kako se to sada kaže — strateškog partnera, Lihtova kaže: „Nama ne trebaju tutori nego prijatelji“, i dodaje da Srbija mora da se posveti sebi, da jasno definiše svoju strategiju razvoja.


Počinje Toplička okružna liga, ambiciozna Kaćuša cilja vrh tabele - Topličke Vesti | Topličke Vesti\tPočinje Toplička okružna liga, ambiciozna Kaćuša cilja vrh tabele - Topličke Vesti\nPočinje Toplička okružna liga, ambiciozna Kaćuša cilja vrh tabele\nAutor Milen Đorđević 18 sep 2020\nKURŠUMLIJA- Ove nedelje počinje Toplička okružna liga. Takmičiće se 10 klubova iz Opštine Žitorađa, dva iz Blaca i po jedan iz Prokuplja i Kuršumlije. Teško je reći ko je favorit za prvo mesto i ulazak u Zonu ali se čini da je pred prvo kolo najabicioznija Kaćuća iz Kuršumlije.\nPredstavnik kluba Ivan Savić kaže da imaju tim i da će uz nekoliko pojačanja konkurisati za vrh.\n– Sačuvali smo kostur ekipe i planiramo da dovedemo još tri igrača sa kojima ćemo ići na prvo mesto. Uspostavili smo dobru saradnju sa Kosanicom pa ćemo trenirati zajedno što je veoma značajno za oba kluba. Iduće nedelje imamo izbornu Skupštinu kluba i kad formiramo sve organe upravljanja moći ćemo da se pozabavimo takmičenju-kaže Savić.\nKaćuša u prvom kolu gostuje u Donjem Crnatovu gde će igrati sa Pobedom. Savić kaže da na svakoj utakmicu idu na pobedu pa će tako biti i na ovoj utakmici.\nUtakmica se igra u nedelju od 15.30 sati.\nNS Tatko :\nJug Bogdan :\nKratak url URL: https://toplickevesti.com/?p=485832\n8 komentara za “Počinje Toplička okružna liga, ambiciozna Kaćuša cilja vrh tabele”\n18. septembra 2020. - 19:43\nŽelje su jedno u tu ligu lome noge beži dalje\n18. septembra 2020. - 20:03\nA Cule i Dosa jesu li jošu Kaćuši ili su u Kosanici, ili mozda daju svoje pare u oba kluba….?\n18. septembra 2020. - 20:23\nKOSANICA samo ,zona jug je jaka , Kaćuša bi trebalo da kupi 10 fudbalera da bi igrala fenjeraša u zonu ,znaš šta je pčinjska okružna liga lugina Preševo , veliki Trnovac ekipa Trnovac oni kandidati za zonu biju Pčinju u Trgovište 1:3, ali do okružnog takmičenja imaju 3 lige kao i jablanička takmičenja imaju 3 lige do okružnog takmičenja toplički okrug je neregularan .\n18. septembra 2020. - 20:29\nLegendo puno uspeha ne sumnjamo u tebe i Kacusu.\n18. septembra 2020. - 20:47\nKo igra mogy ja\n19. septembra 2020. - 09:22\nPrikljucila se još 3 tima, tako da se ponovo izvlaci novi raspored, a liga sledeće nedelje pocinje….\n19. septembra 2020. - 12:47\nFK Mladost Fk Drenovac ne takmicu se\n19. septembra 2020. - 12:11\nCuvaj taj plastenik sto imas, ne butaj se onde gde nikad nisi ni bio samozvana “Legendo” …


Ruska policija uhapsila više od 1.600 demonstranata širom zemlje\nRuska policija je danas uhapsila više od 1.600 učesnika masovnih demonstracija širom zemlje koji traže oslobadjanje opozicionara Alekseja Navaljnog.\nRuske vlasti su uložile napore da obeshrabre današnje proteste nakon što su prošlog vikenda desetine hiljada demonstranata izašle na najmasovnije proteste u više godina, tražeći puštanje Navaljnog iz zatvora.\nUprkos pretnjama zatvorskim kaznama i upozorenjima, protesti se i danas održavaju u brojnim ruskim gradovima.\nNevladina organizacija OVD-info, specijalizovana za politička hapšenja, navela je da su vlasti danas privele više od 1.600 učesnika protesta u svih 11 vremenskih zona u Rusiji.\nU Moskvi, gde je policija primenila opsežne bezbednosne mere, kao što su zatvaranje stanica metroa blizu Kremlja, zabrana autobuskog saobraćaja i rada restorana i prodavnica, uhapšeno je više od 300 ljudi, medju kojima je i Julija Navaljni, žena opozicionara.\nPolicija je blokirala oblast oko moskovskog trga Lubjanka, gde je protest trebalo da bude održan, posle čega su se demonstranti okupili na drugom trgu. Policija ih je odatle neselektivno odvodila u autobuse.\nMedjutim, stotine drugih demonstranata prošetalo je centrom Moskve, uzvikujući „Putine, ostavka“ i „Putin, lopov“, što je aluzija na palatu na Crnom moru, navodno izgradjenu za predsednika Rusije, o čemu je tim Navaljnog ove nedelje objavio video prilog koji se raširio društvenim mrežama.\nU Sankt Peterburgu je protestovalo oko 2.000 ljudi, uz povremene čarke s policijom koja je pokušala da hapsi demonstrante.\nJedan od najmasovnijih skupova danas je u Novosibirsku, na istoku Sibira, gde j nekoliko hiljada protestovalo širom grada. Uhapšeno je oko 90 demonstranata.\nU Vladivostoku, na ruskom Dalekom istoku, uhapšeno je više od 100 osoba.\nMinistarstvo unutrašnjih poslova Rusije oštro je upozorilo gradjane da ne izlaze na ulice, navodeći da bi mogli da budu osudjeni na do osam godina zatvora, a oni koji se sukobljavaju s policijom na do 15 godina.\nNa demonstracijama 23. januara, održanim u više od 100 gradova, uhapšeno je oko 4.000 ljudi.\nRuske vlasti su pre dve nedelje navele da će tražiti da Navaljni odsluži u zatvoru tri i po godine kazne na koju je osudjen uslovno. Saslušanje tim povodom zakazano je za 2. februar.\nNavaljnom, kome je pritvor odredjen do 15. februara, pao je u komu tokom leta iz Sibira ka Moskvi 20. avgusta. Avion je zbog toga prinudno sleteo, a Navaljni je dva dana kasnije prebačen iz sibirske bolnice u Berlin.


utorak, 03. 03. 2020. u 15:15\nGRAĐEVINSKU industriju Srbije danas čini oko 11.000 privrednih društava koja zapošljavaju više od 100.000 radnika. Prema podacima Republičkog zavoda za statistiku vrednost izvedenih građevinskih radova u 2018. godini na teritoriji Srbije povećana je za 13,9 odsto, u odnosu na 2017. godinu. Dok je u prethodnoj, 2019. godini, ona povećana za 35 odsto u odnosu na 2018.\nponedeljak, 02. 03. 2020. u 13:35\nsubota, 29. 02. 2020. u 14:22\nPoziv privredi da iskoristi podršku: Država nastavlja da podržava domaće kompanije dodeljujući bespovratna sredstva i kredite\nDRŽAVA i ove godine nastavlja da podržava privredu. Iz budžeta Ministarstva privrede za ove namene je odvojeno 20,8 milijardi dinara. Za podsticaj privredi izdvojeno je 13,63 milijarde dinara. Od te sume na privlačenje investicija ide 10,52 milijarde dinara, dok je za podršku razvoju preduzetništva izdvojeno 3,11 milijardi dinara.\npetak, 28. 02. 2020. u 17:43\nsreda, 26. 02. 2020. u 14:30\nPodsticajima do mlađeg voznog parka: Najveći broj automobila koji se voze u Srbiji stariji od 17 godina\nVOZNI park Srbije u proseku je potrošio drugu deceniju. Prema podacima Grupacije uvoznika vozila i delova pri Udruženju za trgovinu Privredne komore Srbije, najveći deo vozila u našoj zemlji stariji je od 16 i 17 godina. U poslednjih pet godina u Srbiju je uvezeno više od 800.000 ovih vremešnih četvorotočkaša. Pojedina udruženja veruju da je pravi čas da se ovo pitanje reši zbog problema zagađenja.\nutorak, 25. 02. 2020. u 14:30\nKineske vlasti preduzimaju opsežne mere u okviru borbe protiv nove vrste koronavirusa (COVID-19), a jedna od njih je i dezinfekcija novčanica.\nnedelja, 16. 02. 2020. u 20:06\nU izvoz šalju i bakar i maline: Saveti za privrednike užičkog kraja na „Poslovnom skoku“\nPRERADA obojenih metala, drveta, namenska industrija, građevinarstvo, kao i proizvodnja i prerada jagodičastog voća, pre svega malina, i mleka i mesa, okosnica su privrede užičkog kraja. Turizam je uslužna delatnost koja beleži vrlo dinamičan rast, pre svega u predelima izuzetnih prirodnih odlika - na Zlatiboru, Tari, Zlataru, Mokroj Gori, kanjonima Drine i Uvca. Zato ovaj kraj godišnje poseti blizu 1,3 miliona turista, od kojih je 17 odsto stranaca, a iz njega se izveze roba vredna nepunih 600 miliona evra.\npetak, 31. 01. 2020. u 17:07\nEkologija na prvom mestu: Petrovčani su najuspešniji novi brend\n"EKO step pelet" je jedna od najprepoznatljivijih firmi u oblasti proizvodnje ekološkog peleta. Fabrika koja se nalazi u Petrovcu na Mlavi otvorena je kao domaća investicija, a nastala je iz potrebe i želje da se uvede novi i atraktivni proizvod u skladu sa zahtevima ekološkog pristupa u proizvodnji. Sa 42 radnika uspešno posluje na domaćem, ali i na regionalnom tržištu, a u decembru prošle godine ova kompanija je u kategoriji najuspešnijeg uvođenja novog brenda osvojila priznanje "Najbolji iz Srbije", koje dodeljuje Privredna komora Srbije.\npetak, 31. 01. 2020. u 15:48\nčetvrtak, 30. 01. 2020. u 18:50\nI socijalna preduzeća mogu da privuku investitore: Novi modeli finansiranja\nRAZVOJ finansijskih modela i instrumenata koji rešavaju izazove u poslovanju preduzeća, ali istovremeno utiču na pozitivni razvoj društva, stvorio je novi pravac na tržištu investiranja - socijalno investiranje. Grantovi, krediti, socijalne obveznice, socijalni kapital, crowdfunding, samo su neki od instrumenata na raspolaganju socijalnim preduzećima u zemljama regiona, a najveća podrška za njihovu primenu dolazi iz fondova Evropske unije. Ovo je zaključak istraživanja sprovedenog u okviru projekta Finance4SocialChange, koji Privredna komora Srbije realizuje u partnerstvu sa zemljama Dunavskog regiona, među kojima su Austrija, Nemačka, Mađarska, Hrvatska i druge.\nčetvrtak, 30. 01. 2020. u 14:42


SportDC - Vesti - Premijer liga BiH - Unčanin vodi Borac\nNedelja, 23.02.2020 09:00\n25.06.2019 Administrator DC\nNa danas održanoj sjednici Upravnog odbora ŽRK Borac je za novog trenera prve ekipe izabran proslavljeni rukometni trener, Rade Unčanin.\nUbrzo će stručni štab objaviti imena pojačanja za ovu sezonu, u kojoj će cilj biti borba za vrh tabele. UO je danas takođe usvojio i odluku o igranju 1.lige Republike Srpske sa ekipom Borca 2 koje će sa klupe voditi dvojac Stevo Majstorović i Bojana Babić.\nPo riječima predsjednice kluba Nade Tešanović, ovim potezom smo se strateški odlučili za stvaranje sopstvenog igračkog kadra za budućnost. Ona je takođe izrazila veliko zadovoljstvo i zahvalnost svim članovima UO na velikom trudu i zalaganju i odličnoj atmosferi koja vlada u klubu te izrazila nadu da će i grad Banja Luka i republičke institucije kao i društveno odgovorne kompanije prepoznati kvalitetan rad našeg kluba.\nPremijer liga BiH Žene Prva liga RS Borac Bosna i Hercegovina Republika Srpska Banja Luka\nDervenćanke treće na Prvenstvu RS: Prvo i drugo mjesto...\nDarko Savić podigao glas u interesu rukometa\nGrudama jesenje počasti\nDarko Savić: Podrška porodive najvažnija\nZvezda dobila Vojvodinu\nPetrović: Željo ima tim za titulu


Slovačka objavljuje ugovor o kupovini Sputnjika V?\nTanjug 15. aprila 2021. 14:27\nBRATISLAVA – Slovačko Ministarstvo zdravlja trenutno analizira mogućnost objavljivanja ugovora o kupovini vakcine Sputnjik V, izjavila je danas portparolka tog ministarstva Zuzana Eliasova.\n„Slovački ministar zdravlja Vladimir Lengvarski se odgovorno bavio problemima u vezi sa vakcinom Sputnjik V otkako je stupio na funkciju, sa ciljem da osigura bezbednost vakcinacije za slovačku javnost“, rekla je portparolka, a prenosi slovačka agencija TASR.\nCilj je, kako kaže, da se što pre vakcinišu građani Slovačke kako bi se stvorio kolektivni imunitet, i da bi se javnost mogla efikasno odbraniti od mogućeg novog soja virusa.\nSlovačka predsednica Zuzana Čaputova izjavila je danas da bi objavljivanje ugovora o kupovini vakcine Sputnjik V trebalo da bude obavezno.\nPredsednica, koja je imala priliku da pročita ugovor, kao i pismo u kojem su Rusi tražili Slovačkoj da vrati 200.000 doza vakcine, takođe je obavestila javnost da Rusija ne traži braćanje serije vakcina zbog toga što je Državni institut za kontrolu lekova (SUKL) testirao vakcinu u neovlašćenoj laboratoriji na evropskom nivou, već da je razlog „nešto drugo“.\nSlovački ministar finansija Igor Matovič je nakon prošlonedeljne posete Moskvi rekao da su Rusi okončali ugovor i da žele da se serija vrati, pošto je SUKL dao vakcinu na testiranje u laboratoriji koja nije deo zvanične mreže laboratorija EU za kontrolu lekova.\nBritanski brod kod Džerzija zbog spora sa Francuskom\nMaskova raketa Staršip konačno uspešno sletela\nDve Azijke u San Francisku izbodene nožem


Ovo je pregled DELA TEKSTA rada na temu "Odnosi sa medijima". Rad ima 11 strana. Ovde je prikazano oko 500 reči izdvojenih iz rada.\nŠTA SU ODNOSI S MEDIJIMA\nPLANIRANE KOMUNIKACIJE S MEDIJIMA\nUpravljanje odnosa s medijima\nOdnosi s javnošću su delatnost koja je usmerena na više pravaca: razvija se poseban način ophođenja, komuniciranja i kontaktiranja sa kupcima, poslovnim partnerima, kao i poseban odnos ophođenja među zaposlenima unutar jedne organizacije. Odnosi s javnošću su posebna vrsta poslovnih aktivnosti, koji se preduzimaju radi planiranog i smišljenog komuniciranja, uspostavljanja i održavanja odnosa sa okolinom, sa ciljem da se stvori prostor za pozitivan publicitet organizacije, kao i istupanja protiv glasina i priča koje se povremeno javljaju. Odnosi s javnošću obuhvataju poseban oblik konteksta i odnosa prema dobavljačima, konkurentima, finansijskim institucijama, javnim službama, medijima. U poslednje vreme velika pažnja poklanja se medijima kao posebnom delu odnosa s javnošću. Mediji predstavljaju kanal komuniciranja između organizacije i njenih ciljnih grupa. Ako se posmatra u odnosu na druge delove informaciono-komunikacionog sistema, sektor aktivnosti specijalizovan za odnose s javnošću beleži u poslednjih desetak godina najveći rast. Američko udruženje za odnose s javnošću (PRSA) tvrdi, posle svoje godišnje skupštine 2000, da jedino ograničenje za dalji razvoj ove prosperitetne oblasti jeste nedovoljan broj ljudi koji umeju da rade ovaj posao, jer tih poslova ima sve više i sve bolje su plaćeni. Osobe koje obavljaju ovaj posao, u današnje vreme su poznate kao stručnjaci za odnose s javnošću..\nPrilikom angažovanja stručnjaka za odnose s javnošću, klijenti zahtevaju od njih da im obezbede javnu pažnju, odnosno publicitet. Publicitet je kvalitet koji nešto ili nekoga čini vidljivim, društveno zapaženim i važnim, predmetom o kome se misli ili govori.\nZastupnici agencija nastoje da upravo preko nekog medija, koji uživa određeni publicitet i poverenje javnosti, pridobiju najveći deo javne pažnje u korist klijenata koji su ih angažovali. Poznato je da se novinarstvo još od samih početaka "hrani" negativnim publicitetom ili jednostavnije rečeno prednost se daje neočekivanim ili dramatičnim pojavama i događajima. Ukoliko se mediji na ovaj način ophode prema nekim osobama ili organizacijama (naravno, ukoliko postoji povod za to), tada takve osobe ili institucije "zarađuju" negativan publicitet.\nZato su tu stručnjaci za odnose s javnošću koji umeju vrlo vešto da menjaju percepcije kod ljudi. Agencije za odnose sa javnošću svog klijenta upoznavaju o predstavi i mišljenju o njemu, koji već postoje u javnosti, a zatim zajedno sa klijentom dopunjuju ili menjaju tu sliku i prenose je javnosti putem medija. Stručnjaci za odnose s javnošću organizuju konferencije za štampu, promocije, te različite skupove.


Kao što ste mogli da primetite, ove godine nismo bili fokusirani na autoslalom kao jednu od grana domaćeg automobilizma, a razlog za to nećemo da iznosimo sada, ostavićemo za neku drugu prilku. Sada ćemo da se fokusiramo na poslednji autoslalom ove sezone koji se boduje za Šampionat Srbije.\nU pitanu je autoslalom koji se vozi na Zlatiboru, u subotu, 6. oktobra, a koji nosi naziv “Glavom do cilja”. Organizator takmičenja je ASU “Zlatibor”, koji pre svega okuplja veoma uporne i vredne ljude, koji se trude da daju svoj maksimum u cilju bezbednosti u saobraćaju i automobilizmu. Mnogi od njih su aktivni takmičari u automobilizmu, ali im je ovo prva organizacija nekog automobilističkog takmičenja. Oni će naravno dati svoj maksimum da sve prođe u najboljem redu, ali ako budu imali sitnih grešaka, ne treba im zameriti.\nStaza na kojoj se održava takmičenje je deo javnog puta, koja je sačinjena od 100% asfaltne površine. Na dužini staze od 950 metara raspoređeno je osam “kapija”, dvadeset i pet čunjeva i tri slaloma. Kako je i pravilnikom o autoslalomu predviđeno, vozila će biti raspoređena u tri grupe, koje se sastoje od po tri klase.\nŠto se tiče same satnie takmičenja, verifikacija je predviđena od 08.45 do 10.15 časova, odnosno tehnički od 09.00 do 10.30 časova. Prvi trening, sa merenjem vremena je zakazan za 11.45 časova, dok je start prve trke, od tri u 13.30 časova.\nOrganizator napominje da je i na dan takmičenaj moguće da se izvrši prijava za nastup, kao i zahtev za licencu, dok je lekarsko uverenje neophodno da se ranije izvadi i donese na verifikaciju.\nPravilnik i prijavu pronađite na linku.


100 GODINA OD PROBOJA SOLUNSKOG FRONTA: "Čas istorije sa Medijanom"\nPočetak/Društvo/100 GODINA OD PROBOJA SOLUNSKOG FRONTA: „Čas istorije sa Medijanom“\n100 GODINA OD PROBOJA SOLUNSKOG FRONTA: „Čas istorije sa Medijanom“\nVioleta Milićević 13. septembra 2018.\nIzuzetno važan datum u istoriji srpskog naroda proboj Solunskog fronta, obeležiće i Gradska opština Medijana. Ovaj veliki jubilej 100 godina od odlučujućeg događaja za slom centralnih sila u Prvom svetskom ratu zaslužuje veliku pažnju. Ako ne čuvamo svoju prošlost, ne možemo da imamo dobru budućnost, poručuju iz opštine Medijana.\nProšlo je tačno 100 godina od 15. septembra 1918. godine kada je probijen Solunski front.\n„Ovo je izuzetno važan datum za istoriju srpskog naroda i zato je opština Medijana odlučila da zajedno sa Društvom za negovanje tradicija oslobodilačkih ratova Srbije do 1918. godine iz Beograda, Narodnim pozorištem i Studentskim kulturnim centrom u Nišu i nizom aktivnosti obeleži stogodišnjicu proboja“, rekao je predsednik Nebojša Kocić.\nSolunski front u Prvom svetskom ratu je nastao kao pokušaj Saveznika da pomognu Kraljevini Srbiji u jesen 1915. protiv združenog napada Nemačkog carstva, Austrougarske i Kraljevine Bugarske. Ekspedicija je došla prekasno i u nedovoljnom broju da spreči pad Srbije, a ekspedicija je bila otežana unutrašnjom političkom krizom u Grčkoj.\nProgram obeležavanja proboja Solunskog fronta, petak, 14. septembra 2018. godine\n12.00-13.00- Prijem za delegaciju Društva za negovanje tradicija oslobodilačkih ratova Srbije do 1918. godine iz Beograda – kabinet predsednika opštine.\n13.00-14.00- Prijem za učenike generacije osnovnih i srednjih škola sa područja GO Medijana – Skupštinska sala GO Medijana.\n14.30- 15.00- Polaganje venca na reljef generalu Ogistu Šarlu Tranijeu u istoimenoj ulici u Nišu.\n19.00-21.00- Scensko-muzički događaj, „Čas istorije sa Medijanom“ i promocija knjige „Skoplje, pa to je daleko..Balkan 1918.“, autora Iv Žuena i Pjera Fransoa, Narodno pozorište. Događaj će blagosloviti njegovo Preosveštenstvo Vladika niški Arsenije.\nGO Medijana Proboj proboj Solunskog fronta Solunski front


Izvor: B92, 17.Maj.2021, 16:59\nBeograd -- Još mesec i po dana pa počinje primena Zakona o digitalnoj imovini zbog koga ćemo na kriptovalute morati da plaćamo i porez na nasledstvo i na kapitalnu dobit.\nReč je o tome da ukoliko na poklon dobijete bitkoin, iter ili neku drugu od desetine kriptovaluta poznatih i u Srbiji, morate i da >> Pročitaj celu vest na sajtu B92 << platite porez, piše Blic. Takođe ukoliko zaradite na kriptovalutama, moraćete da platite i porez na kapitalnu dobit. Ove obaveze predviđene su novim propisima i to su dodatna oporezivanja o kojima bi građani trebalo da povedu računa.\n"Obveznici koji se, u odnosu na ostavioca, odnosno poklonodavca, nalaze u drugom naslednom redu po zakonskom redu nasleđivanja, porez na nasleđe i poklon plaćaju po stopi od 1,5%. Obveznici koji se, u odnosu na ostavioca, odnosno poklonodavca, nalaze u trećem i daljem naslednom redu, odnosno obveznici koji sa ostaviocem, odnosno poklonodavcem nisu u srodstvu, porez na nasleđe i poklon plaćaju po stopi od 2,5 odsto", navodi se u zakonu.\nNovina od 30. juna jeste i da se na zaradu na kriptovalute plaća i porez na kapitalnu dobit i to do 15 odsto. Znači: ako ste kupili kriptovalute za 100 evra i prodali ih za 200, razlika između prodajne i kupovne cene je 100 evra. Porez se plaća samo na zaradu, dakle na 100 evra i reč je o 15 evra poreza.\nPostoje onlajn servisi gde se mogu kupiti i prodati kriptovalute. Takođe, postoje i automati u nekoliko gradova (Beograd, Novi Sad, Niš, Subotica i Inđija) gde se kriptovaluta kupuje i prodaje za keš.\nPrema Zakonu o sprečavanju pranja novca i finansiranja terorizma koji se primenjuje od 1. aprila 2018., neophodno je da korisnici prođu proceduru verifikacije, slično kao pri otvaranju bankovnog računa.\nTakođe, ako kupujete kriptovalute potrebno je da imate kripto novčanik (wallet) na koji vam se prebacuju prilikom kupovine. Plaćanje se može izvršiti na bankovni račun ili platnom karticom. Ako prodajete preko nekog onlajn servisa, neophodan je bankovni račun, jer se na njega vrši isplata dinarske protivvrednosti.\nRadio Televizija Vojvodine: Porez na kritpovalute u Srbiji: U julu počinje primena Zakona o digitalnoj imovini\nRadio 021: Svako ko dobije kriptovalute u Srbiji uskoro će morati da plaća porez na njih


Štrajkači u prosveti ostaju bez 6.000 dinara - Ozon Media\nZbog držanja skraćenih časova od po 30 minuta prosvetni radnici mesečno će ostati bez 6.000 dinara, piše „Danas.“\nKako list navodi, toliko će im u proseku biti smanjena plata od 19. februara, što je datum kada su dva od četiri sindikata potpisala sporazum sa vladom o prekidu protesta.\nProšlonedeljna najava Ministarstva prosvete da će se štrajkačima obračunavati plata samo za vreme koje drže nastavu već ima efekta.\nTako je, recimo, oko 10 odsto članova Foruma srednjih stručnih škola Beograda u ovom trenutku odustalo od štrajka, a predsednik sindikata Milorad Antić navodi da će se zbog straha od smanjenja plata taj broj verovatno povećati narednih dana.\nOn ipak ne očekuje da će se predsednici sindikalnih organizacija po školama povući, nakon što je ministarstvo saopštilo da će im ukinuti dodatak na platu za vršenje te funkcije, jer nisu potpisali poseban kolektivni ugovor. Antić ističe da su predsednici sindikata do 2008. tu funkciju obavljali volonterski, a da su zauzvrat bili oslobođeni dela nastave.\n„Ako 5.000 dinara bude razlog da prekinu štrajk, oni ne treba da sede na tim mestima. Ljudi su u ovaj štrajk ušli sa rizikom i uz veliku verovatnoću da će im plata biti smanjena zbog toga što drže časove po 30 minuta. Ministar dosad nije primenjivao tu meru, ali sada pokušava da ucenama uguši štrajk“, smatra Antić, koji je i član štrajkačkog odbora ispred Sindikata radnika u prosveti Srbije.\nIz te sindikalne organizacije su poručili da, ukoliko ministar smanji plate zaposlenima koji su nastavili štrajk, školska godina neće moći da se završi dok se časovi ne nadoknade. A po nadoknadi časova, prosvetarima će morati da bude isplaćena oduzeta zarada.\nNa komentar novinarke lista Danas da nastavnici nemaju obavezu da nadoknade časove ako su u zakonskom štrajku, Antić odgovara da su „đaci od početka štrajka izgubili ogroman broj časova, za koje je rečeno da će se nadoknaditi kroz dodatni i dopunski rad“.\nAko prosvetnim radnicima bude smanjena plata, te nadoknade neće biti, poručuje Antić.\nU Sindikatu radnika u prosveti Srbije i Uniji sindikata prosvetnih radnika, koji su odbili da potpišu sporazum sa vladom, ukazuju da su prosvetnim radnici u poslednja tri meseca više puta smanjivane plate.\n„Prvo je skoro polovini prosvetnih radnika umanjena zarada i do 13 odsto po osnovu novog obračuna minulog rada samo kod poslednjeg poslodavca. Potom je vlada svojim programom mera štednje umanjila zarade prosvetnim radnicima za 10 odsto. Nakon toga je ministar prosvete naložio direktorima škola da predsednicima sindikalnih organizacija ukinu dodatak za vršenje te funkcije koji im po Zakonu o radu i posebnom kolektivnom ugovoru pripada. Samo pet dana kasnije, usledio je novi nalog direktorima škola da prosvetnim radnicima koji su u zakonskom štrajku umanji zarade u nepoznatom procentu“, objašnjavaju sindikati.\nO daljoj strategiji protesta članovi predsedništva Sindikata radnika u prosveti Srbije i Unije sindikata prosvetnih radnika i njihov zajednički štrajkački odbor raspravljaće na sutrašnjoj sednici.\nBaba Marta donosi sneg\nNesrećan poraz Srema u fantastičnoj utakmici


Manekenke su glupe? Prevarili ste se\nod Admin taj Sre 25 Jun 2008 - 18:33\nPrema modernim legendama, supermodeli ne ustaju ni iz kreveta za manje od 10.000 dolara dnevno.\nDanas, najveće svetske kraljice modnih pista otišle su korak dalje - zahtevajući da im kompanije i sponzori ne plaćaju više u američkim dolarima.\nŽizel Bundhen, 27-godišnja Brazilka koja je zaštitno lice više od 20 svetskih brendova i bogatstvo joj premašuje 150 miliona dolara, izjavila je da želi da bude plaćana u budućnosti u evrima, umesto u dolarima, ''zbog velikih teškoća američkog dolara na finansijskom tržištu''!\nSestra bliznakinja ove manekenke, Patricija, rekla je da kada je potpisala ugovor o reklamiranju Pantene proizvoda za kosu, tražila je od vlasnika brenda, kompanije Procter & Gamble, da bude plaćena u evrima.\nŽizela će takođe u evrima biti plaćena i posle oktobarske promocije Dolce & Gabbane u Milanu gde je promovisala novi parfem ove kuće, The One.


Jelena Đoković o obrisanom postu na Instagramu o 5G mreži\nIzvor: Radio Televizija Vojvodine, 09.Apr.2020, 20:15\nSupruga najboljeg tenisera sveta Novaka Đokovića, Jelena, objasnila je danas zašto je podelila video na Instagramu, koji joj je ta društvena mreža obrisala.\nJeleni je obrisan post u kome je objavila video izvesnog američkog lekara koji je širenje koronavirusa pripisao ekspanziji 5G mreže.\n"Toliko videa kruži danima, različite teorije o uzrocima korone, metodama lečenja, prevencije... >> Pročitaj celu vest na sajtu Radio Televizija Vojvodine << evo ga jedan koji sam dobila pre neki dan. Ko ima vremena nek pogleda. Baš me zanima šta mislite. Pišite", napisala je Jelena, pre nego što joj je post uklonjen.\nOna se danas oglasila i saopštila da je video podelila samo iz jednog razloga - u njemu se pominju postulati učenja Rudolfa Stajnera, koji je, kako navodi, za njenu sferu interesovanja i posla relevantan i otuda je i njeno zanimanje za ovaj video bilo veće u odnosu na more drugih sadržaja koje dobija.\n"Naime, Stajnerove škole i vrtići se nalaze u 76 zemalja sveta (Waldorf škole) i već neko vreme se susrećem sa njihovim radom i izučavam kurikulum. Stajnerova filozofija i rad na biodinamičkoj agrikulturi su me podstakli na dodatno učenje, čemu sam se posvetila poslednjih meseci", izjavila je supruga srpskog tenisera. "Dakle, ima mi smisla, ne tvrdim da je tačno ili nije, ali sam svakako zainteresovana da učim i informišem se o tome", ističe Jelena.\n"Bilo mi je zanimljivo, jer je puno ljudi reagovalo, iz reakcija se takođe vidi da ljudi nisu ni odgledali video - ali ja se trudim da podelim ono sto mi je zanimljivo jer možda u tom lancu reakcija se stvori nešto vredno".\nOtvorena sam, spremna da čujem i da sam pogrešila ili da nešto nije tacno sto sam pomislila da jeste i nemam problem sa tim, napominje ona i dodaje:\nIzvor: Nezavisne Novine, 09.Apr.2020


Dok konkurencija posustaje - AMD se proširuje\nDok konkurencija posustaje – AMD se proširuje\nDok čak i njegovi najveći takmaci, poput Intel-a, posustaju, ometeni famoznim “usporenjem” američke ekonomije, ambiciozni AMD (Advanced Micro Devices) namerava da uloži oko 228 miliona dolara u dalji razvoj svog poslovanja u Singapuru. Ovaj novac će, uglavnom, biti iskorišćen za opremu potrebnu za projektovanje, proizvodnju i testiranje procesora i drugih mikro-uređaja koje AMD proizvodi. Kamen temeljac novog pogona za testiranje i projektovanje u Singapuru, čija će izgradnja stajati oko 170 miliona dolara, položen je početkom marta.\nAdjai Marate, predsednik odeljenja za procesore i logistiku ove kompanije, kaže: “Ovim ulaganjem pripremamo laboratorije za testiranje, stručnu radnu snagu i infrastrukturu kako bismo mogli da izađemo u susret zahtevima potražnje”.\nPrema rečima Maratea, AMD se, bez obzira na strahovanja od “usporavanja”, koje će, kad-tad, neminovno pogoditi i ovu kompaniju, priprema za budući rast. A da se ne radi o rasipništvu, već o opreznom, racionalnom i brižljivom planiranju poslovne politike uspešne kompanije u ekspanziji, svedoči i činjenica da je singapurska investicija trenutno jedini infrastrukturni objekat koji AMD gradi u regionu.\nZgrada, čije se završavanje očekuje u roku od 18 meseci, trebalo bi da ima sedam spratova i ukupno 320.000 kvadratih metara raspoloživog prostora, od čega će 260.000 biti namenjeno proizvodnji.


Kina na velika vrata ulazi u Srbiju, šta sledi | Skandalozno\nPredsednik Kine Si Đinping prihvatio je poziv predsednika Srbije Aleksandra Vučića da ponovo poseti našu zemlju.\nU junu će se navršiti dve godine od kako je šef kineske države prvi put došao u zvaničnu posetu Beogradu, a stručnjaci ocenjuju da njegov ponovni dolazak sasvim sigurno neće biti rutinska poseta.\nPrema rečima Borislava Korkodelovića, spoljnopolitičkog komentatora i odličnog poznavaoca prilika u Kini, želja kineskog predsednika da ponovo poseti Srbiju je izuzetno značajna vest s obzirom na to da je reč o, kako mnogi poznavaoci spoljne politike smatraju, trenutno najmoćnijem svetskom državniku.\nZanimljivo je, kaže naš sagovornik, da je poruka predsednika Sija srpskim vlastima preneta u trenutku kada Kina ima najveći godišnji međunarodni događaj — dvonedeljna zasedanja Nacionalnog narodnog kongresa, najvišeg zakonodavnog tela u toj zemlji, i Konsultativne konferencije, svojevrsnog Senata Narodne Republike Kine.\n„Odnosi između Srbije i Kine su, kako se ocenjuje i u Beogradu i u Pekingu, na najvišem nivou od njihovog uspostavljanja pre gotovo sedamdeset godina. Međusobne posete su veoma intenzivne na obema stranama, i to na vrlo visokom, pa kako vidimo, i na najvišem nivou. Takođe, sve je više ekonomskih projekata koji se, između ostalog, vezuju i za najambiciozniji ekonomski projekat 21. veka — kineski projekat ’Pojasa i puta‘, odnosno ’Novi put svile‘, a takođe je intenzivna saradnja Srbije i NR Kine na međunarodnom planu“, ocenjuje Korkodelović.\nSagovornik Sputnjika podseća da je Kina trenutno druga, ako ne i prva ekonomska sila sveta i da postaje sve nezaobilazniji faktor u svetskoj privredi. Korkodelović dodaje da je u toj zemlji ukinuta ustavna odredba koja je šefu države dosad ograničavala mandat na dva turnusa od po pet godina, što predsedniku Siju daje mogućnost da ostvari više predsedničkih mandata.\n„Kad god predsednik Si ide u inostranstvo, njegova poseta se obično završava potpisivanjem desetina bilateralnih sporazuma koji su često vredni milijarde evra. Takođe, to će sigurno značiti dalje učvršićivanje uzajamnog prijateljstva, usaglašavanje stavova o nizu pitanja iz međunarodne zajednice, ali i verovatno dodatno intenziviranje sprovođenja velikog projekta ’Jedan pojas, jedan put‘, koji je određenim delovima Evrope sve više kritikovan zbog toga što navodno predstavlja opasnost za zapadne, liberalne vrednosti. To, na neki način, može da utiče na ukupne odnose između EU i Kine, a posebno na odnose između Kine i 16 zemalja centralne i istočne Evrope, među kojima je i Srbija“, ukazuje Korkodelović.\nNa pitanje da li se može očekivati da Evropskoj uniji zasmeta produbljivanje saradnje Srbije i Kine novom posetom kineskog lidera, Korkodelović kaže da je i predsednik Vučić nedavno govorio o tome da Beograd redovno informiše Brisel o zajedničkim poduhvatima sa Kinom i na neki način očekuje „zeleno svetlo“ od EU za te projekte.\n„Međutim, Evropska unija sve više zauzima tvrd stav prema saradnji sa Kinom, što je i logično jer je moć Kine sve veća, a njene kompanije su sve prisutnije u Evropi i preuzimaju deo kolača koji je do sada pripadao evropskim i zapadnim kompanijama. Dakle, normalno je očekivati da će uz taj tvrđi stav koji EU bude zauzimala prema Pekingu, iz Brisela stizati sve snažniji izrazi rezervi prema budućoj saradnji Srbije i Kine. Bojim se da je tako nešto moguće“, primećuje Korkodelović.\nOn dodaje da bi u tom smislu buduća poseta kineskog predsednika Srbiji mogla biti još jedna prilika da Si Đinping i predsednik Vučić ponovo istaknu značaj projekta „Pojasa i puta“ i ukažu da je to projekat u kome obe strane dobijaju.\nInače, kako je najavljeno, kineska kompanija „Ciđin“ mogla bi učestvovati na predstojećem tenderu za strateškog partnera RTB Bor. Njeni predstavnici su svoje interesovanje za srpsku firmu preneli i predsedniku Vučiću.\n„Ta firma je među kineskim kompanijama koje se bave ekstrakcijom bakra i zlata poslednjih godina poznata kao jedna od najaktivnijih u preuzimanju kompanija iz Latinske Amerike, Afrike, azijsko-pacifičkog regiona, Australije, Papua Nove Gvineje. Smatra se da je u tom preuzimanju najuspešnija, pa ukoliko je ona procenila da je sada pravi trenutak da stupi u kontakt sa rukovodstvom RTB Bor i vladom Srbije, onda smo na dobrom putu da to možda i bude realizovano. Ta firma je poznata po profesionalizmu i dobrom instinktu za kupovine, i ona ne kupuje kompanije ako nije sigurna da će imati dvadeset posto profita. Oni takođe računaju da mogu primenom visokih tehnologija koje poseduju da iz relativno osiromašenih ruda da izvlače što je moguće veći procenat zlata, bakra i cinka. To sve govori da bi od takvog jednog poduhvata mogla da profitira i jedna i druga strana“, ukazuje Korkodelović.\n„Možda bi to za Srbiju mogao biti adut više ukoliko joj zatreba u eventualnim razgovorima sa Briselom oko poduhvata za Bor“, zaključuje Korkodelović za Sputnjik.\nBudite prvi sa komentarom na članku "Kina na velika vrata ulazi u Srbiju — sledi li odgovor Evrope"


Pripremne utakmice uoči nove sezone NBA lige počeće već 11. decembra, prenosi portal "Atletik", koji dodaje da će taj period predsezonskih mečeva trajati osam dana.\nPodsetimo, nova takmičarska sezona "preko bare" kreće 22. decembra.\nSvaki klub će moći da bira da li će u pripremnom periodu da odigra tri ili četiri meča, ali ima obavezu da bar jednom nastupi u dvorani u kojoj će biti domaćin. Okupljanja ekipa dozvoljena su od prvog dana decembra.\nU ovom trenutku se još uvek ne zna tačan raspored mečeva u "skraćenoj" sezoni - a skraćena je jer će umesto 82 meča svaki tim odigrati po 72. Ovo je urađeno kako bi se NBA liga okončala pre Olimpijskih igara u Tokiju, ali i smanjili napori igrača koji su, zbog pandemije, tek nedavno završili prethodnu sezonu.\nUzbuđenja u najjačoj ligi sveta biće na pretek i u danima do prvih predsezonskih mečeva - NBA draft je na programu već u noći između srede (18. novembra) i četvrtka, a dva dana kasnije klubovi mogu da vrše transakcije košarkaša.


02.02.2021 u 12:04\nOsuđen na devet godina zatvora za ratni zločin u BiH\nOdeljenje za ratne zlocine Višeg suda u Beogradu osudilo je danas na devet godina zatvora nekadašnjeg pripadnika MUP-a Republike Srpske Milorada Jovanovića zbog ratnog zločina protiv civilnog stanovništva iz 1992. godine u Lušti Palanci u Bosni i Hercegovini. Oštećeni su radi ostvarivanja imovinsko-pravnog zahteva upućeni na parnicu, a Jovanović je oslobođen obaveze plaćanja troškova krivičnog postupka, koji padaju na teret budžetskih sredstava suda. Protiv ove presude i odbrana i tužilaštvo za ratne zločine imaju pravo da izjave žalbu Apelacionom sudu u Beogradu u roku od 15 dana od dana prijema pisane presude. Prema optužnici Jovanović se tereti da je u svojstvu rezervnog policajca MUP-a Republike Srpske, Odeljenja stanice milicije Lušci Palanka, zajedno sa komandirom Slavkom Vukovićem,\nSpecijalno tužilaštvo u Hagu pozvalo je na ispitivanje kandidata Demokratske partije Kosova (DPK) za poslanika Skupštine Kosova i bivšeg pripadnika „OVK” Nezira Čočaja. Pozivajući se na prištinsku Kohu, portal Kossev prenosi da je te navode potvrdilo Udruženje veterana OVK, prenosi Beta. U saopštenju nije navedeno u kom svojstvu je Čočaj pozvan niti je precizirano kada će se on pojaviti u Hagu, već se samo da će to biti u narednim danima. Specijalno tužilaštvo za ratne zločine na Kosovu, od novembra 2018. pa do danas, ispitalo je više stotina osoba. Prema navodima kosovskih medija, više stotina bivših pripadnika OVK je ispitano ili je pozvano na ispitivanje do kraja prošle godine. Međutim, u poslednjem periodu nije bilo potvrda bivših pripadnika OVK, kao ni Udruženja\n18.12.2020 u 13:25\nPodignuta optužnica protiv devetorice Srba za ratni zločin\nSARAJEVO – Tužilaštvo BiH podiglo je optužnicu protiv devet osoba bivših pripadnika Vojske Republike Srpske za zločin protiv čovečnosti u Novoseocima, opština Sokolac, 1992. godine, saopšteno je iz tog tužilaštva. Kako je preneo sarajevski portal Kliks, optuženi se terete za napad na selo Novoseoci i ubistvo 45 civila bošnjačke nacionalnosti u septembru 1992. Optuženi su Milan Tupajić (1954), Dragomir Obradović Dragan (1950), Momčilo Pajić Paja (1955.), Aleksa Gordić Aco (1968.), Miladin Gašević Ćirko (1961.) Momir Kezunović Roki (1957.), Branislav Kezunović Miki (1959.) Željko Gašević Gašo (1968.) i Jadranko Šuka (1957.), javlja Tanjug. Oni se terete da su, za vreme rata u BiH i širokog i sistematičnog napada TO, VRS i policije, na civilno stanovništvo bošnjačke nacionalnosti na\n16.12.2020 u 11:28\nU BiH sedmorica uhapšenih zbog ratnog zločina\nBANjALUKA - Na području Tuzle i Sapne uhapšeno je sedam osoba koji se sumnjiče za ratni zločin protiv civilnog stanovništva i ratnih zarobljenika. Akciju sproveli pripadnici SIPA-e po nalogu Tužilaštva BiH, a u saradnji sa pripadnicima MUP-a Republike Srpske i MUP-a Tuzlanskog kantona, rekao je u izjavi Srni portparol te agencije Luka Miladinović. Uhapšeni će nakon aslušanja biti predati Tužilaštvu BiH. Sarajevski portal Kliks nezvanično saznaje da su za zločine počinjene u periodu od 8. oktobra 1992. do 6. jula 1994. godine uhapšeni Šemsudin M, Džemo G, Ćamil A, Rasim O, Ismet M, Rasim A. i Fadil M, prenosi Tanjug.\n07.12.2020 u 21:27\nPrvi put član hrvatske Vlade na komemoraciji za porodicu Zec\nAntifašistička liga održala je u na Sljemenu komemoraciju ubijenim članovima porodice Zec, po prvi put uz učestvovanje člana Vlade RH, Borisa Miloševića, koji je izrazio zgražanje nad zločinom počinjenim u Zagrebu pre 29 godina, isključivo iz etničkih motiva. Troje članova porodice Zec ubijeno je u noći sa 7. na 8. decembra 1991. otac Mihajlo je ubijen na Trešnjevci, a njegova supruga Marija i 12-godišnja kći Aleksandra pokraj planinarskog skloništa doma Adolfovac na Sljemenu, gde je održana komemoracija.\n07.12.2020 u 10:48\nDvadesetdevet godina od ubistva porodice Zec u Zagrebu\nDokumentaciono-informacioni centar Veritas podsetio je da se danas navršava 29 godina od ubistva troje članova porodice Zec u Zagrebu, za koje je osuđen ratni pomoćnik ministra unutrašnjih poslova Hrvatske, nedavno preminuli Tomislav Merčep. Mihajlo Zec (38), njegova supruga Marija (36) i ćerka Aleksandra (12) ubijeni su 7. decembra 1991. godine dok su Aleksandrina sestra Gordana i brat Dušan preživeli krijući se u kući. Zbog tog zločina uhapšeni su pripadnici Merčepove jedinice - Munib Suljić, Igor Mikola, Siniša Rimac, Nebojša Hodak i Snježana Živanović, od kojih su neki pred istražnim sudijom priznali ubistva, ali pošto na suđenju nisu imali advokata, sud nije uvažio njihove prethodne iskaze te su oslobođeni. Merčep je u maju 2016. osuđen na pet i po godina zatvora, jer, kao\n05.12.2020 u 13:10\nKomisija za nestale osobe Vlade Srbije istražuje informacije u vezi sa još dve lokacije na kojima bi se mogle nalaziti izmeštene masovne grobnice sa posmrtnim ostacima ljudi koji se vode kao nestali za vreme sukoba na Kosovu i Metohiji, dok će se na teritoriji KiM u narednim danima istražiti pet lokacija. To su juče izjavili predsednik komisije za nestale osobe Veljko Odalović i šef prištinske delegacije Ibrahim Makoli nakon obilaska lokaliteta Kiževak kod Raške gde je pronađena peta izmeštena grobnica na teritoriji centralne Srbije, prenosi Tanjug. Odalović je naveo da su eksperti u više navrata obišli lokaciju kod Novog Pazara gde se pretpostavlja da je jedna od izmeštenih masovnih grobnica, a kada je reč o mestu kod Sjenice, kazao je, da je to velika površina i da su


Ahtisari u Beogradu: Početi razgovore i o drugim pitanjima\nSpecijalni izaslanik generalnog sekretara Ujedinjenih nacija za pregovore o statusu Kosova Marti Ahtisari predlaže da se osim o decentralizaciji pokrenu direktni pregovori i o drugim pitanjima, inače neutralnim u odnosu na status Kosova.\nAhtisari je naveo da su u nastavku srpsko-albanskog dijaloga takva pitanja manjinska i ljudska prava, kulturno i versko nasleđe i ekonomija. Posle razgovora sa predstavnicima vlasti, šef međunarodnog pregovaračkog tima najavio je da će u Beograd i Prištinu poslati tehničke timove da pripreme nastavak pregovora o praktičnim pitanjima.\nImam puno poverenje da će srpska delegacija aktivno i konstruktivno učestvovati u pregovorima i nemam razloga da sumnjam u to, rekao je Ahtisari na konferenciji za novinare i dodao da ne postoji krajnji rok za završetak pregovora.\nSvi Ahtisarijevi sagovornici u Beogradu istakli su zadovoljstvo početkom bečkih razgovora o decentralizaciji. U razgovoru sa Ahtisarijem, šef diplomatije državne zajednice Vuk Drašković izrazio je uverenje da će posle dogovora o ispunjavanju standarda, uslediti i razgovori o statusu Kosova u kojima će se poštovati Povelja Ujedinjenih nacija i Završni akt iz Helsinkija.\nZadovoljstvo bečkim razgovorima iskazano je i u susretu Ahtisarija sa predsednkom Srbije Borisom Tadićem koji je izrazio spremnost da se u Beogradu ili Prištini, sastane sa predsednikom Kosova Fatmirom Sejdiuom.\nU saopštenju Vlade kaže se da je premijer Vojislav Koštunica rekao Martiju Ahtisariju da započeti razgovori o decentralizaciji treba da dovedu do neposrednih razgovora o budućem statusu Kosova, a da rešenje za konačni status mora biti sporazumno i saglasno međunarodnom pravu i evropskim vrednostima.\nAhtisari u Beogradu 28.02.06.


Po mnogima najbolji šuter svih vremena došao je do još jednog fenomenalnog rekorda, u kome je prestigao - samog sebe!\nNaime, fenomenalni plejmejker uspeo je da zabeleži sto pogodaka za tri poena u samo 19 utakmica u aktuelnoj sezoni! Prošli rekord držao je takođe on, gde mu je za isti ovaj poduhvat bio potreban meč više.\nTrenutno je u toku duel Klipersa i Voriorsa, a u ranoj fazi treće četvrtine Stef na svom kontu već ima 20 poena, uz četiri pogođena šuta van linije 7.25.\nVoriorsi trenutno ubedljivo drže prvo mesto na tabeli Zapadne konferencije u NBA ligi, sa 17 pobeda iz do sada 19 odigranih mečeva.


uma Archives - Autobusi.NETAutobusi.NET\nArhiva tagova: uma\nSetra na sajmu u Teksasu\n24.01.2018\tLeave a comment\nNovi zastupnik brenda Setra za SAD i Kanadu je u San Antoniju izložio luksuzno opremljenu verziju autobusa Setra S 417 TC. Daimlerov brend Setra se pojavljuje na sajmu autobusa UMA koji se održava u San Antoniju, savezna država Teksas, od 6. do 10. januara 2018. u organizaciji Udruženja autobuskih prevoznika UMA (United Motorcoach Association). Ekskluzivno opremljena verzija S 417 TC ...\tRead More »\nSETRA NA SAJMU U AMERICI SA NOVIM PARTNEROM\n07.02.2013\tLeave a comment\nTuristička Setra S 417 sa rasporedom sedišta 2+1 na sajmu UMA u Orlandu na štandu MCI. Setra je bila prisutna na ovogodišnjem sajmu autobusa UMA (United Motorcoach Association) u Orlandu na Floridi održanom od 20-23. januara 2013. godine sa svojim ekskluzivno opremljenim modelom TopClass S417. Autobuski brend iz nemačkog Ulma se prvi put predstavio u svojoj američkoj varijanti evropskog TopClass ...\tRead More »\nPrevoznici iz Beograda i Vojvodine • Re: Kandić Prevoz, Panonija


Kakve planove sprema nekada najbogatiji Rus - 17.03.2021, Sputnik Srbija\nPogledajte novu epizodu emisije „Moj pogled na Rusiju“, koja obrađuje aktuelne događaje iz Rusije i sveta. 17.03.2021, Sputnik Srbija\nljubinka milinčić: moj pogled na rusiju, radio, mihail hodorkovski, ljubinka milinčić, car aleksandar drugi romanov, lev tolstoj, rusija\n15:36 17.03.2021 (Osveženo: 01:10 26.08.2021)\nMoj pogled na Rusiju: Kakve planove sprema nekada najbogatiji Rus\nHodorkovski ponovo juriša na ruske regione\nNekada najbogatiji Rus Mihail Hodorkovski pokušao je svojevremeno da kupi vlast u Rusiji. Danas više nema toliko novca, ali ambicije, očigledno, ni posle gotovo dve decenije nisu nestale. Uz pomoć regionalnih odbornika ponovo pokušava da s lokalnog nivoa počne „preporod i rađanje prave političke konkurencije u Rusiji“.\nAleksandar Drugi je hteo da ukine kmetstva, a „ukinuo“ je rusko selo\nAleksandar Drugi ukinuo je kmetstvo pre 160 godina, ali su seljaci samo formalno dobili slobodu. Zemlja koja im je tom prilikom dodeljena bila je najgoreg kvaliteta, a morali su da je plaćaju punih 50 godina, sa kamatom od 6 odsto. Dug im je „oprošten“ tek posle duge borbe, više od 2.000 buna i Revolucije 1905. godine, kad su spalili 15 odsto plemićkih imanja.\nSvom genijalnom mužu posvetila je čitav život, a optuživali su je da ga nije razumela, nije delila njegove ideje, da je bila suviše prizemna za njegove uzvišene filozofske stavove. Ali niko ne može reći da je bila loša žena — rodila mu je 13 dece, vaspitavala ih, rešavala sve tekuće probleme i brinula o izdavanju njegovih dela.


Letnje rasprodaje su u punom zamahu, što znači da se odabrani proizvodi iz online prodavnica mogu kupiti po veoma niskim cenama. Tokom ovogodišnjih popusta fokusiraćemo se na traženje letnjih haljina koje možete poneti sa sobom na odmor.\nHaljine su odlična opcija za odmor, jer zauzimaju malo prostora u koferu, a kada ih obučete, gotovo odmah ste spremni za izlazak. Dovoljno je par aksesoara – moderne papuče, šešir, torbica od rafije i spremne ste za duge šetnje na moru. Izgledaćete trendi, a u isto vreme ćete se osećati vrlo prijatno.\nU poslednjem trenutku pre sezone odmora pregledali smo ponudu online prodavnice Mango i izabrali (vrlo!) pristupačne haljine za leto, koje ne koštaju više od 3000 dinara.\nNaš izbor jeftinih haljina brenda Mango pogledajte u nastavku:


Početak/Istaknute vesti/Ponovo svirka na bini u Jagodin mali na kojoj su nekad svirali najpoznatiji jugoslovenski bendovi\nUoči tradicionalnog obeležavanja slave opštine Pantelej, Svetog Pantelejmona 9. avgusta, Nišlije će moći da uživaju u koncertima „Crnih mambi“ i alternativnih rok bendova. Kako je najavila predsednica Opštine Pantelej, Nataša Stanković, 8. avgusta nastupiće „Crne mambe“ u 20.30 sati, dok je 9. avgust zakazan za dve grupe rok bendova.\n„Ove dve kulturne večeri održaće se u Domu Učenika Srednjih škola, bina je obnovljena i biće stavljena u funkciju. Naši sugradjani će moći da uzivaju u koncertima Crnih mambi alternativnih rok bendova. Koncert „Crnih mambi“ zakazan za 8.avgusta, a 9. avgusta, baš na dan slave, zakazani su nastupi rok alternativnih bendova“, izjavila je predsednica opštine Pantelej, Nataša Stanković.\nPrema rečima predsednice, na dan slave sviraće alternativni bendovi kako bi nas vratili u dobra stara vremena jer je ta bina bila kultno okupljanje mladih , kao i rok bendova širom Jugoslavije.\n„Iz tog razloga, želimo da vratimo stari sjaj tom mestu na teritoriji naše Opštine“, završila je.\ncrne mambe koncert Opstina Panetelej rok bendovi slava Sveti Pantelejmon\n2. avgusta 2021. u 18:28\nOvo devojče iz Matevca (N. Stanković) nema pojma o radnim akcijama u Nišu. Ljudi, koji znaju i poseduju autoritet nisu u lokalnim opštinskim vlastima.


Putin Merkelovoj: Razmeštanje trupa je unutrašnje pitanje\nTanjug 9. aprila 2021. 13:37\nMOSKVA – Ruski predsednik Vladimir Putin je u telefonskom razgovoru sa nemackom kancelarkom Angelom Merkel objasnio da je Rusija slobodna da svoje oružane snage razmešta unutar svoje teritorije po svom slobodnom nahođenju, izjavio je portparol Kremlja Dmitrij Peskov.\nKancelarka Merkel je u telefonskom razgovoru zatražila od Putina da ne povećava vojno prisustvo na granici sa Ukrajinom, podseća ruska agencija Tas s.\n„Predsednik je pružio potrebna objašnjenja. Prvo, apsolutno smo slobodni da premeštamo svoje oružane snage i bilo koje druge jedinice na teritoriji Rusije po sopstvenom nahođenju. Kao drugo, Ukrajina se nesumnjivo pretvara u potencijalno vrlo nestabilan region, a svaka zemlja koja blizu svojih granica ima nestabilnu i eksplozivnu regiju, preduzima mere za očuvanje sopstvene bezbednosti“, izjavio je Peskov.\n„Čitav svet, uključujući Rusiju, preduzeće mere da se spreči da se u Ukrajini ponove događaji iz Srebrenice 1995. godine, u slučaju da se u Ukrajini obnovi vojna akcija u punom obimu“, izjavio je portparol Kremlja.\n„U slučaju da započnu vojne akcije u Ukrajini i u slučaju potencijalnog ponavljanja ljudske katastrofe slične Srebrenici,\no čemu je, inače, predsednik Putin već govorio, ni jedna zemlja na svetu neće ostati ravnodušna. I sve zemlje, ukljucujući Rusiju, preduzimaće mere kako se takve tragedije ne bi ponovile“, izjavio je Peskov.


Press Online :: Politika :: Dačić sa nemačkim šeform diplomatije: Ukidanje taksi je preduslov za dijalog\nPreduslov za ostvarivanje daljeg napretka u dijalogu Beograda i Prištine je ukidanje taksi na robu iz Srbije, rekao je danas srpski šef diplomatije Ivica Dačić na sastanku sa nemačkim kolegom Hajkom Masom.\nDačić i Mas, koji su se sastali na marginama sastanka ministara spoljnih poslova učesnica Berlinskog procesa u Varšavi, osim o bilateralnoj saradnji dve zemlje razgovarali su i o aktuelnoj situaciju u regionu, saopštilo je Ministarstvo spoljnih poslova Srbije.\nDačić je s Masom razgovarao i u februaru, na marginama neformalnog sastanka ministara spoljnih poslova država članica EU i kandidata u Bukureštu, kada ga je, kao i danas, pozvao da poseti Srbiju.\nOn je da skupu u Varšavi rekao i da je Srbija posvećena unapređenju regionalne saradnje i opredeljena da doprinosi tom cilju, rekavši da se "sa jedne strane rukovodimo principom da delujemo kao pouzdan i predvidiv partner, a sa druge principom poštovanja postignutih dogovora, što je osnov za izgradnju međusobnog poverenja i zaloga za njegovu dalju izgradnju".\nMeđutim, istakao je, preduslov za uspešno ostvarivanje i unapređenje regionalne saradnje je striktno poštovanje zaključenih sporazuma i dogovorenih okvira regionalne saradnje od strane svih učesnica u regionu, bez izuzetaka.\nUčesnici ministarstkog sastanka u Varšavi\n- U tom smislu uvođenje dodatnih taksi od strane PIS u Prištini predstavlja kršenje CEFTA sporazuma, principa Regionalnog ekonomskog prostora (REP), a time i ozbiljno narušavanje ukupne regionalne saradnje - rekao je Dačić, uputivši još jedan apel na što hitnije i bezuslovno ukidanje ovakve odluke koja "egzistencijalno ugrožava obične građane".\nSrbija, kazao je, nastoji da se u odnosima sa svim susedima težište stavi na razvoj ekonomske i drugih vidova saradnje. Ocenjujemo da bi to moglo da doprinese stvaranju povoljnije ukupne klime u regionu, a time i da olakša rešavanje nagomilanih nasledjenih pitanja. Dačić je poručio da Srbija pozdravlja svaki napredak u rešavanju otvorenih pitanja u regionu, uključujući i granična pitanja.\n- Srbija pridaje veliki značaj Berlinskom procesu, kao veoma dobrom forumu za jačanje regionalne saradnje, unapređenje procesa pomirenja i podsticanje regionalnog razvoja, odnosno kao forumu koji je od značaja za pružanje podrške evro-integracijama Zapadnog Balkana kroz konkretne projekte i mere, što je bila i primarna zamisao Berlinskog procesa prilikom njegovog pokretanja 2014. godine - rekao je Dačić.\nRekao je i da punopravno članstvo u Evropskoj uniji predstavlja klučni spoljnopolitički prioritet Srbije.\n- Mesto, ne samo Srbije, već i čitavog regiona, jeste u EU i bez inkorporiranja zapadnog Balkana zajednički ekonomski i politički prostor na evropskom kontinentu neće biti potpun - naveo je šef srpske dilomatije.\nU tom smislu, istakao je, od značaja je da pitanje proširenja ostane visoko na agendi EU. Izrazio je nadu da će Srbija uspeti da, tokom poljskog predsedavanja 2025. godine, zajedno sa Crnom Gorom postane punopravna članica EU.


Srna 09.10.2014 14:28\nBIJELJINA - Kandidat SNSD-a za Predstavnički dom parlamenta BiH Milica Marković poručila je danas da su samo kandidati SNSD-a, na čelu sa Miloradom Dodikom i Željkom Cvijanović, pouzdana garancija da će Republika Srpska i narod u njoj ostati dostojanstveni, da će raditi na ekonomskom i privrednom oporavku i poboljšanju ukupnog ambijenta u Srpskoj.\nMarkovićeva je na konferenciji za novinare Gradskog odbora SNSD-a u Bijeljini pozvala birače da na predstojećim izborima podrže kandidate SNSD-a, koji "istupaju svijetla obraza i sa značajnimi rezultatima u proteklom periodu".\n"Samo vlada koju će činiti SNSD sa koalicionim partnerima može pojačati i poboljšati ekonomski i privredni ambijent i raditi na poboljšanju standarda i statusa, i radnog i materijalnog, svih građana", istakla je Markovićeva.\nOna je dodala da će, između ostalog, biti nastavljena ulaganja u omladinu, te podsjetila da je predsjednik Milorad Dodik 2008. godine prvi uveo angažman mladih pripravnika uz podršku Vlade i poslodavaca.\nMarkovićeva je upozorila da će biti opasno i kontraproduktivno ako se glasači opredijele za takozvani Savez za promjene, koji mogu značiti samo "savez za vraćanje na staro stanje od 2001. do 2005. godine, laži i obmane".\n"Još opasnije od ekonomskog i finansijskog aspekta je što političke partije iz Federacije BiH željno očekuju pobjedu SDS-a i PDP-a, jer sa njima imaju velike planove, kojima je zajednički imenitelj slabljenje Republike Srpske i jačanje FBiH", rekla je Markovićeva.\nMarkovićeva je poručila da glasači to ne smiju dozvoliti, jer je Srpska plaćena glavama 30.000 ljudi. Takođe, kaže ona, ne smije se dozvoliti da to poništi i potcijeni "šaka političara, koja je dala obećanja stranim ambasadama i političarima iz FBiH".\n"Smatramo da bi dolazak Mladena Ivanića /za člana Predsjedništva BiH/ značilo poniženje za Srpsku i građane... Od njega će odmah tražiti da prizna Kosovo i to do kraja godine. To je vrlo opasna stvar", upozorila je Markovićeva.


Pobeda Slobode za oproštaj od domaće publike - Užice online\nSavladan Tamiš u zanimljivoj utakmici\nKošarkaši Slobode oprostili su se na najbolji način od domaće publike u hali “Veliki park”. Oni su u uzbudljivom meču savladali goste iz Pančeva, ekipu KK Tamiš-a. Ovo je druga pobeda u ovogodišnjoj sezoni Superlige Srbije posle pobede nad KK Novi Pazar u prvom kolu.\nDa li su loši rezultati prethodnim kolima ili loše vreme uticali na to da samo nešto više od 100 gledalaca podrži naše košarkaše u poslednjoj utakmici na domaćem terenu.\nU neizvesnoj utakmici sa puno preokreta pobednik je odlučen u poslednjoj četvrtini. Utakmica je završena rezultatom 86:76 po četvrtinama 17:22, 20:15, 24:26, 25:13. Primetan je bio umor u obe ekipe i šansu su dobili neki mlađi igrači u obe ekipe. Posle pobede Sloboda ima skor 2/7 i zajedno sa KK Tamiš-om drži začelje grupe B košarkaške Superlige.\nOvom utakmicom od užičke publike oprostio se i Nikola Otašević koji će na kraju sezone prestati sa aktivnim igranjem košarke.\nIza mene je 20 sezona aktivnog igranja i došao je trenutka da odem u penziju. Ovo je poslednja prvenstvena utakmica na domaćem terenu, a oproštajna će mi biti u Pioniru protiv Partizana. Da sam mogao da biram protivnika uz koju utakmicu ću da se oprostim, to bi bio Partizan.\nNikola Otašević – kapiten kk Slobode\nPoslednju utakmicu u ovogodišnjem izdanju košarkaške Superlige Srbije Sloboda će odigrati protiv Partizana u hali Pionir. Utakmica je zakazana u četvrtak od 18h.\nJoš jedan reprezentativac iz redova Slobode


Zahvalnost Prištine glavnom strategu NATO bombardovanja: Škola oficira nazvana po Vesliju Klarku - 07.07.2021, Sputnik Srbija\nZahvalnost Prištine glavnom strategu NATO bombardovanja: Škola oficira nazvana po Vesliju Klarku\nPosle spomenika Bilu Klintonu u Prištini i spomen obeležja aktuelnom američkom predsedniku Džozefu Bajdenu u Uroševcu, i nekadašnjem glavnokomandujućem NATO... 07.07.2021, Sputnik Srbija\nNekadašnji glavnokomandujući NATO snaga general Vesli Klark, čije će ime, po rečima ministra odbrane Armenda Mehaja, nositi škola za oficirske kadrove KBS, obratio se medijima nakon posete Ministarstvu odbrane, uz zahvalnost na toploj dobrodošlici.Klark je, nakon sastanka sa Mehajem, izjavio da je veoma impresioniran napretkom koji je ostvaren na Kosovu.Inače, Vesli Klark je vodio NATO operacije tokom bombardovanja Savezne Republike Jugoslavije 1999. godine, u znak zahvalnosti na doprinosu "oslobođenja", kosovske vlasti odlučile da dve ulice, u Prištini i Peći nose njegovo ime, prenosi Kosovo onlajn.Pročitajte još:\nvesti, politika, vesli klark, škola, kosovo i metohija (kim)\n13:05 07.07.2021 (Osveženo: 14:56 30.08.2021)\nPosle spomenika Bilu Klintonu u Prištini i spomen obeležja aktuelnom američkom predsedniku Džozefu Bajdenu u Uroševcu, i nekadašnjem glavnokomandujućem NATO snaga Vesliju Klarku u znak dobrodošlice na mesto savetnika u "vojsci Kosova", domaćini su ukazali čast i nazvali školu oficira Kosovskih bezbednosnih snaga njegovim imenom.\nNekadašnji glavnokomandujući NATO snaga general Vesli Klark, čije će ime, po rečima ministra odbrane Armenda Mehaja, nositi škola za oficirske kadrove KBS, obratio se medijima nakon posete Ministarstvu odbrane, uz zahvalnost na toploj dobrodošlici.\nKlark je, nakon sastanka sa Mehajem, izjavio da je veoma impresioniran napretkom koji je ostvaren na Kosovu.\n"Želim da se zahvalim na toploj dobrodošlici, impresivno je gledati Kosovo kako je napredovalo iz godine u godinu, napravilo je progres ka demokratiji i slobodi. Nadam se da će uslediti i ekonomski razvoj za slobodan narod Kosova. Radujem se poseti ostalim institucija i mogućnosti da pomognem", rekao je Klark.\nInače, Vesli Klark je vodio NATO operacije tokom bombardovanja Savezne Republike Jugoslavije 1999. godine, u znak zahvalnosti na doprinosu "oslobođenja", kosovske vlasti odlučile da dve ulice, u Prištini i Peći nose njegovo ime, prenosi Kosovo onlajn.\nPovratak Veslija Klarka na Kosovo: Cilj je nastavak agresije na Srbiju i - završni udarac\nPriština: Vesli Klark dolazi na Kosovo sa specijalnim zadatkom


Visoka inflacija šansa za privatne robne marke\nSkoro rekordno povećanje potrošačkih cena zbog pandemije i zategnutih lanaca snabdevanja moglo bi da bude još veće zbog rata u Ukrajini. Inflacija je dostigla decenijski najviši nivo u Evropi i to će uticati na ponašanje potrošača i kupovne navike u narednim godinama.\nMeđutim, možda ipak postoji dobra strana. Privatne robne marke bi mogle da dođu do prilika za rast, a trgovci na malo koji strateški naglašavaju sopstvene brendove imaće prednost u izgradnji lojalnosti potrošača. Ekonomski izazovi – kao što je inflacija – skoro uvek favorizuju privatne brendove, jer potrošači koji nemaju novca žele da obuzdaju dalje trošenje i traže maksimalnu vrednost bez žrtvovanja kvaliteta.\nPre rata u Ukrajini, mnogi stručnjaci su očekivali da će brzi rast cena biti privremen. Oni sada veruju da bi inflacija mogla da se učvrsti, dodatno umanjujući realne prihode domaćinstava u narednim mesecima. Lanci snabdevanja su zategnuti, a police prodavnica primećuju efekte kada nema zaliha. Veoma efikasan model Just-in-Time promenjen je u model Just-in-Case u kome kompanije moraju da podignu nivoe zaliha radi veće bezbednosti i gledaju ka još većem broju dobavljača u drugim regionima.\nUključene su skoro sve kategorije, od margarina, mlečnih proizvoda, hleba i ulja, preko piletine, povrća, voća i šećera do deterdženata, sredstava za čišćenje, proizvoda od papira i ambalaža.\nizvor: PLMA News\nVelika Britanija: Potrošnja u maju smanjena najviše od zatvaranja 2021.\nVelika Britanija: Sainsbury's planira da poveća uštedu kupcima\nVelika Britanija: Smanjena potrošnja zbog rastuće inflacije